Raket iku tibak'e bahane seje yo antara raket merek A ambek merek B. Terus polahe bahan sing digawe gawe raket iku maeng yo iso mengaruhi kualitase raket maeng. Nah bahan sing gemaksud nang kene yaiku ono sing karbon ambek grafit. Bahan karbon iku teko bahan sing kebentuk teko zat arang. Terus sing bahan grafit iku maeng yaiku bahane sing kebentuk teko alotrop karbon. Mangkane nag bedakno iku ewo, soale asline iku bahane meh podo. Tapi kabeh iku kenek dibedakno masio rodok angel. Cara teko bedakno yo iku sing kawitan teko regone. Nag sing teko grafit mesti luweh larang timbang sing bahan teko karbon maeng. grafit iku luweh larang soale iku termasuk hasil olahan sing luweh apik teko karbon.


Bakdo Idul Fitri kui penting kanggo umat muslim. Perayaan agama iki siji seko loro sing paling besar kanggo umat muslim. Idul Fitri maknane kui awak dhewe balik meneh dadi menungso sing suci sak wise diresiki kanggo poso. Idul Fitri kui momen keluargo podo ngumpul. Mergo kui awak dhewe kudu gawe persiapan khusus. Awak dhewe iso ngeresiki omah. Dadi pas salat Id, ora mung atine awak dhewe sing resik, nanging uga omahe, ngukuti anjuran resik kui separo seko iman. Awak dhewe uga iso ngewiwiti nyempen bahan panganan sak durunge panganan. Gunane ben awak dhewe ora ribet golek-golek pangan pas bakdo lan dino sak wise. Biasane nyeraki dino bakdo lan sak wise, panganan kui regone munggah lan ora akeh bakul sing bukak.


Sak durunge mbangun bisnis, sing paling penting yaiku perlune paham babagan kekuatan, kelemahan, tantangan, lan anceman bisnis ben ora rugi. Usaha iki diarani usaha sing preventif utawa jaga-jaga ben ora kaget wayahe ana masalah lan bisa cepet ditangani. Pentinge analisis iki yaiku ben luwih kenal karo bisnis lan bisa cepet nyusun strategi pas ana kesalahan sing dilakoni. Bisnis sing dilakoni iki uga akeh banget sing kudu dicatet, apa maneh bagian kelemahan lan anceman, misal saka bisnis sing padha, modal sing kurang, lan uga akeh kemungkinan liyane. Banjur pas usaha wis mlaku, babagan iki ora nyebabake bisnis kacau lan tetep ngadek senajan akeh tantangane.


Pas neng kampus, kegiatan utamaku kui mung siji, yaiku latian nari. Aku melu sanggar tari Aceh sing ono neng jero fakultasku kuliah. Mergo ora melu opo-opo meneh neng kampus lan jobo kampus, dadi keahlian sing aku iso yo mung nari Aceh kui. Aku rodo meri lan isin karo konco-koncoku sing liyane, soale dhewke iso entuk duwit seko opo sing dheweke lakoni neng kampus. Senadyan neng sanggar, aku ora tau dibayar blas. Untunge, pas semester 7, aku dijak koncoku ngajar nari neng SMP swasta neng Yogyakarta. Aku seneng banget kerungu kui. Akhire, ono sing ngebutuhke opo sing tak iso. Pas wis nampa gaji seko kui, rasa seneng banget sendyan jumlahe ora akeh.


Urip bebarengan karo wong liya iku pancen ora gampang. Ana babagan-babagan sing dadi watesan supaya tingkah laku saben dina ora keblasuk. Salah siji contohe ana ing lingkungan sekolah. Ing lingkungan sekolah iku isine campur bocah-bocah saka macem-macem agama, suku, ras, dhaerah, lan liyane. Kudu mesti ngelakoni tindakan sing apik karo kancane kayata ora oleh ngilokna, ora oleh njupuk barange kanca, ora oleh mbujuki kanca, ora oleh medit ning kanca lan liyane. Kabeh babagan sing kudu dilakoni iki dadi standar tindakan ing agama endi wae. Kabeh agama mesti ngajari ngelakoni tindakan sing apik marang manungsa liyane supaya urip bebarengan iki saya damai lan tentrem.


Sepatu rudo iki kelebu olahraga sing iwu. ora kabeh wong iso dulinan sepatu rudo iki biasane wong wong tibo yen nyacak olahraga iki. Iki ini tata carane olahraga sepatu rudo. nomer siji cepakno piranti gawe nyelametno awak koyo tutupan sirah, selontongan tangan lan selontonge sikil. Kaping loro gaweo sepatu rudo e . Nomer telu ngadek o lirik-lirik , yen sik kaet jajal ngadek o gocolan cagak. Kaping papat ombono sikilmu sak jembare pundak. Kaping limo kudu ngerti lan belajar tata cara ne leaning,pivotinglan crouching. kaping enem belajar o munggah mudun aspal sing dalan e munggah mendisor ora sing roto. Kaping pitu lakok no sikilmu lirih lirih ojok langsung melayu iku iso nggarai tibo. Kaping wolu sikilmu maju o lirih-lirih. nomer songo aturen awakmu sing kenceng ben ora tibo. Kaping sepuluh aturen banter lirih e oleh mu dulinan. yen tata carane bener ora bakalan tibo ning dalanan.


Semenjak aku kerjo nang Jakarta, uripku iku rasane mek ngono ngono ae. Ket jam 3 isuk aku siap-siap masak gawe mangan ping telu. Mbari ngono pas krungu adzan shubuh, aku langsung sholat. Nek masake wes mari, aku langsung adhus. Tapi nek durung, tak lanjut masak buru adhus. Terus aku siap siap berangkat dan nggowo bekal loro. Siji gawe sarapan, siji gawe mangan awan. Aku milih gawe sarapan nang Kantor ben gak telat. Biasane aku berangkat ket Kos jam setengah 6 dan berangkate numpak KRL. Biasane aku tutuk kantor iku sekitar jam 7. Aku sarapan terus langsung garap kerjaan. Nek kerjaan wes mari, aku bakalan siap-siap moleh dan gak nerimo lembur. Mending digarap sesok timbang kudu lembur. Pas wes jam 5 alias wayahe moleh kantor, aku langsung gas moleh dan bakal tutuk Kos jam 7 bengi. Mbari ngono aku mangan bengi dan siap-siap kate turu. Iku ngono muter ngono terus dan gak onok variasine.


Mungkin awak dhewe tau tertarik kanggo selancar. Mungkin, awak dhewe dadi kepengan bar delok video neng media sosial opo delek film. Yen, awak dhewe duwe niat kanggo selancar sing tenanan, ono beberapa hal sing kudu awak dhewe gateke. Sing kesiji, awak dhewe kudu iso renang. Iki syarat sing ora iso ditawar, mergone yen awak dhewe ora iso renang awak dhewe bakal kelelep yen awak dhewe ora neng duwur papan selancar. Sing keloro, awak dhewe kudu golek pantai sing iso nganggo ngelakoke olahraga ekstrem kui. Kanggo pemula, awak dhewe apike golek sing ombake cilik lan gulung-gulung. Sing ketelu, awak dhewe golek wong sing arep ngajari.


Dino iki, aku bakal ngajar nang SD gawe menuhi jam program kerja KKN ku. Aku wes nyiapno materi opo ae sing bakal tak sampaino nang arek-arek SD engkok. Pas melbu kelas, aku nerangno tentang cerita rakyat sing onok nang Indonesia. Dino iki aku nyeritakno dongenge Malin Kundang. Dongeng iki berkisah tentang Malin sing durhaka ambek ibukne, dan akhire ibuke murka dan Malin dikutuk dadi watu. Aku njelasno sisan hikmah sing isok dipetik teko dongeng iku mau, yaiku gak oleh durhaka ambek wong tuwo, terutama ibu, nek gak gelem celaka. Aku berpesan sisan gawe arek-arek SD mau, pas moleh sekolah engkok, ojok lali njaluk sepuro nang ibukmu utowo bapakmu.


Ning daerah sing duwe 4 musim, pemanas udara lan pemanas banyu kuwi wajib dinduweni saban omah ben penghuni sing ana ning omah kuwi ora hipotermia. Nanging piranti iki ngentekake akeh listrik, apa maneh pemanas banyu. Pemanas banyu iki miturut media Kompas, ngentekake akeh daya, yaiku 14 kanthi 15 persen saka daya total. Pemanas banyu iki rata-rata digawe 3 jam lan bisa ngetokake energi sing gedhe yaiku 4500 watt lan nambah 13,5 kWh per sasi. Kamangka, saiki akeh omah sing nggawe pemanas banyu sing nganggo energi panel surya ben luwih irit. Amarga boros, piranti iki mung digawe ning hotel lan uga omah sing gedhe banget.


Awak dewe kabeh pasti wes kenal karo mesin sing jenenge dispenser. Dispenser iku alat sing digawe njupuk ngombe teko galon ben luwe gampang. Cuma kadang awak dewe iku males nganggo dispenser mergo kudu ngangkat galon nang nduwure dispenser. Tapi jaman saiki, dispenser onok sing posisi galone iku nang ngisor, dadi gak usah repot gawe ngangkat galon maneh. Wes ngono, dispenser sing galone nang ngisor iku wes dilengkapi karo filter banyu adem karo banyu panas. Dadi nek awakmu kate nyeduh teh, utowo pingin ngombe sing adem-adem, nganggo sak alat iku tok deh wes mari. Dadi gak onok alesan gawe ngangkat galon maneh, soale saiki onok dispenser sing galone nang ngisor.


Kegiyatan wektu kosong sing bisa dilakoni salah sijine dolanan game sing ana ning komputer utawa HP. Manfaate macem-macem, salah sijine ngilangi stres lan nuwuhake rasa kompetitif lan semangat kerja. Game sing bisa kanggo dolanan ya miturut kebutuhan pribadi lan ora ngerusak rutinitas sing wis dirancang kaya ora ngganggu jam turu, jam sinau, jam kerja, lan ora ngrusak sosialisasi karo wong sekitar. Game iki bisa ngerangsang otak ben bisa mikir cepet lan luwih tanggap karo masalah. Nanging game iki perlu diperhatekake babagan keamanan kanggo mripat amarga yen kesuwen bisa marai gangguan. Mulane kuwi, saiki kanca-kanca kudu nggatekake jam dolanan game lan kudu bisa ngatur waktu ben saya produktif ning gawean.


Nang ben omah, iku gak mungkin gak onok TV ne. Roto-roto uwong iku nontok TV gawe hiburane. Jaman saiki, akeh uwong iiku wes podo berpaling teko TV tabung nang TV LED, termasuk awakku sisan. TV LED iku nduwe keunggulan sing luwe akeh timbangane nek nganggo TV tabung. Siji, desain e luwe tipis terus enteng, dadi isok dipindahno nang ndi ae dan kapan ae. Loro, akeh fitur tambahane. Contohe, onok USB sing isok ditancepi flashdisk dan engkok isok nonton film teko kono. Telu, perawatane gampang. Terakhir, luwe awet. Selain mergo perawatane sing gampang, TV iki luwe tahan lama bahkan isok dinggo sampe 75 ewu jam.


Nag daerah karanganyar ancene pemandangane uapike pol. Soale perbatasan langsung ambek magetan sing parek karo gunung Lawu. Daerah sing duwe bukit-bukit iku maeng nguwehi pemandangan sing ora karuan apike, terus nag kono yo akeh panggonan wisata liyane sak liyane bukit-bukit maeng koyok contone air terjun. Jarene situs wisatalengkap.com nag karanganyar duwe panggonan wisata uwakeh koyok air terjun grojokan sewu, candi cetho, air terjun jumok, bukit sekipan, ambek sak piturute. Nag daerah kono ancenen akeh panggonan wisata mangkane nag dino-dino sing preinane dowo mesti rame wong teko adoh dolan rono. Nag pas dino preian dowo ngunu kadang macet barang soale akehe wong sing rekreasi. Tapi nag pengen iso nikmati pemandangan yo enak nag ora pas rame-rame ngunu, dadi iso delok pemandangan sak kateke.


Yamko Rambe Yamko iki lagu daerah sing terkenal banget sing asale teko Papua. Cuma beberapa waktu iki onok sing ngomong lagu daerah siji iki dadakno guduk teko Papua. Salah siji tokoh sekaligus seniman Papua ngomong nek Yamko Rambe Yamko iki guduk lagu Papua mergo lirik lagu iku guduk teko boso Papua. Ketua Dewan Kesenian Tanah Papua pisan mastikno nek gak onok siji pun suku nang Papua sing ngakoni lagu iku nganggo bosone mereka. Onok sing ngomong pisan nek lagu iki onok kemungkinan teko modifikasi lagu boso Afrika. Roto-roto wong Papua sisan gak tau krungu lagu Yamko Rambe Yamko ket cilik nang keseharian. Alasan iku sing memperkuat nek Yamko Rambe Yamko iki gak nganggo boso Papua.


Wong streess saiki wes akeh sing ngalami mergane kakean beban urip sing ono nang pikirane. Jarene wong sing pengalaman suwe ngadepi urip iku nyaranno ben ora stres wong iku kudu duwe waktu kanggo awake dewe ben ora sampek kepikiran penggawean sing marakno pikiran iku maeng sumpek ambek kepikiran sing ora-ora nang uripe. Yo cara iku asline mandi temen, mergane sing jenenge wong iku mesti butoh waktu kanggo awake dewe ben awake iku iso ngasoh, terus pikirane barang yo iso leren. Nag wes iso leren biasane pikirane iku seger mergane awake yo seger. Mangkane ben ora strees, yo wehono waktu ngasoh kanggo awakmu dewe maeng ben iso ngasoh.


Indonesia gadhah khatah daharan ingkang lumrah didahar wonten griya. Salah satunggaling daharan ingkang asring dados pendamping sekul wonten griya inggih menika jangan asem. Jangan asem gadhah werni kuah ingkang buthek. Kulit mlinjo lan godhong so dados salah satunggaling bahan kangge damel jangan asem. Kulit mlinjo ugi saged didamel jangan brongkos khas Jogja. Godhong so lan kulit mlinjo gadhah khasiat ingkang kathah. Kerusakanipun sel wonten lebetipun badan saged dicegah kaliyan kulit mlinjo. Resiko stroke ugi bakal suda menawi kathah dahar kulit mlinjo. Godhong so ugi boten kalah. Penyakit kolesterol kaliyan diare dados ical menawi dahar godhong so. Bagian mlinjo ingkang ugi kathah diolah inggih punika wohipun. Woh mlinjo saged diolah dados emping. Nanging, emping mlinjo boten sae bilih didahar asring sanget amargi saged damel asam urat.


Saban wulan ramadhan, kegiyatan ning Masjid Kampus UGM iki akeh, salah sijine yaiku safari dakwah kaya ngerungokake ceramah saka macem-macem bidang ilmu lan ilmu iku dikaitake karo al-quran. Ceramah iki bisa nggawa pemikiran sing anyar kanggo para mahasiswa, kaya pentinge ilmu teknologi sing dijelasake ning jero al-quran. Khotbah keilmuan iki dituturake karo para dosen ahli ning bidange. Ceramah iki uga ana jadwale lan mahasiswa bisa milih miturut jurusan sing disinaoni. Ning acara kuwi uga ana forum diskusi lan disediakake rekaman online uga buku cilik rangkuman khotbah, dadi ora bingung. Kamangka, yen kanca-kanca lagi ning UGM pas ramadhan, bisa langsung melu safari dakwah iki.


Tahun 2018 koncoku iku metu teko kantore sing ancene deke iku maeng wes ora dianggep penting maenh karo kantore, padal jasane deke iku maeng gedene megilan masio iku statuse mok karyawan kantor biasa, tapi deke iku gelek menangno proposal kantor kanggo ngelakokno proyeke. Tapi sing jenenge kerjo nang kantor iku ora gampang nang kono iku sing jenenge sikut-sikutan ambek konco iku wes biasa. Terus saingan iku durung karoan sehat, soale sing didelok ambek perusahaan iku sing penting hasil kerjone iku nyoto ora kok mok omongan tok tapi bukti ambek data sing dijaluk. Terus masalah proses kadang kantor iku ora ngurusi sing penting hasile nyoto.


Hotel utawa penginapan dadi samubarang sing paling penting nalika plesir. Sadurunge plesir mesti kudu nggolek hotel dhisik supaya mengko ora gupuh kabeh nalika wes tekan panggon plesir. Senajan hotel saiki wis akeh banget sumebar ana ing cedhake panggon wisata, nanging tetep kudu waspada lan ati-ati nalika nggolek hotel. Mituruw website traveloka, kanggo golek hotel sing tepak kudu ndelok babagan-babagan kayata regane, lokasine strategis apa ora, fasilitase lengkap apa ora, lan kepiye review utawa ulasane wong-wong sing wis mari turu nak hotel iku. Babagan iki kudu didelok tenanan sadurunge pesen hotel supaya ora keblasuk lan kebijuk sponsor hotel sing ana ing internet.


Sapa sing sarujuk yen lelungan adoh tumuju ing kutha-kutha kang dadi paraning wisatawan kaya Jogja utawa Solo paling penak numpak sepur? Kajaba sepur saiki wis kabeh nganggo AC, gerbong-gerbong, kursi, nganti jubin sepur saiki resik. Sing marai luwih kepenak yen numpak kereta jarak jauh yaiku wis mesthi oleh kursi lungguh, dadi kowe ora perlu sumelang kudu sumpeg-sumpegan karo penumpang liya. Sepur Indonesia saiki uga wis ontime, nut ing wektu kang wus katemtokake. Golek tiket sepur ya wis kepenak, praktis, cukup nganggo aplikasi KAI Acces apadene seka web www.kai.id, bisa diakses kapan wae lan ing endi wae. Pembayaren uga gampang ora ribet, bisa lewat mobile banking, apadene ing ATM utawa Indomaret. Siji meneh sing marai numpak sepur kuwi krasa penak, yaiku dheweke nyedhiani fasilitas kuliner kereta, dadi ora sumelang yen weteng krasa luwe. Ayo ca, lelungan numpak sepur.


Duren iki pancen disebut rajane buah amarga bentuk, ukuran lan rasane sing ora biasa. Sak liyane kuwi, duren uga duwe mambu sing nyengat lan bisa ngganggu wong ning sekitare sing ora seneng duren . Kamangka ana cara-cara sing iso ngilangno mambune duren. Kaping pisan yaiku ngumbah tangan ning ceruk kulite duren. Ceruk kulite duren utawa bagian jerone ngandug getah sing bisa ngilange ambu duren sing mbuleng. Ceruk kulit duren iki mau ya bisa ngilangake rasa panas ning jero awak bar mangan duren. Carane ya ngombe banyu putih saka kulit duren sing resik. Kamangka mangan duren kuwi aja dibuwak kulite disik amarga kulite kuwi ya bisa dadi tombo panas dalem bar mangan duren.


Pas dolan ambek koncoku nag daerah puncak akeh sing jenenge hotel ambek penginapan sing dibuka. Hotele yo lumayan apik soale regane ora sepiro larang koyok nang tengah kota, tapi fasilitasi yo emboh soale ora sido mlebu delok regane sing ora cocok kanggo dompetku ambek koncoku. Akhire delok nang pinggir-pinggir tibak'e ono penginapan barang sing di tawakno ambek regane sing jomplange adoh ambek hotel. Padahal nag fasilitase yo meh podo cuman barange ae sing ora mewah koyok nag hotel. Tapi asline yo podo wae fungsine.  Nag nang hotel mesti regane dadi pertimbangan tapi nag nang penginapan mesti fasilitasi sing dadi pertimbangan. Kabeh ono plus minuse.


Tambah suwe, laptop produk lokal iku wes akeh diminati ambek arek enom. Salah siji laptop lokal sing lagi naik daun iku merk Zyrex. Selain mergo gawe ndukung produk lokal alias ndukung karya anak bangsa, onok akeh pol kelebihan e laptop Zyrex iki. Siji, nduwe akeh pilihan tipe. Loro, spesifikasi ne isok di-upgrade. Telu, regone sing tergolong terjangkau timbang aptop liyane. Papat, toko resmi nang platform online e mesti nyediakno promo sing menarik. Limo, terbuat teko material metal sing kokoh tapi gak abot. Teko akehe kelebihan laptop Zyrex, gak heran nek akeh arek enom sing lagi seneng ambek laptop lokal sing siji iki.


Acara mulutan iku ancene apik kanggo awak dewek wong muslim. Biasane acara iku ancene dianjurno ambek ulama-ulama ben awak dewek kabeh sing dadi generasi enom ngerti ceritane ambek perjuangane kanjeng Nabi, soale nag jero acara iku ono kisah-kisahe kangjeng Nabi sing dibahas ambek sing kenek digawe contoh karo bocah-bocah enom saiki solae kisahe kanjeng nabi jelas apiki. Karo acara maulud iku maeng kabeh ulama ngarepno mugo-mugo generasi sing bakalnerosno perjuangan islam iso jipik contoh tekoh kisahe kanceng nabi sing dakwai iku kebek ambek roso kasih sayang. Mangkane kabeh generasi enom kudune melok acara mulutan ben ngerti pentinge mulutan kanggo wong islam.


Onok salah siji kegiatan tahunan sing khas teko Gresik, yaiku numpak dokar keliling kota. Dokar iki mesti ngetem nang Alun-Alun Gresik. Biasane mulai ngetem iku ket sak durunge dhuhur sampe bengi. Unike, dokar iki mek onok ben lebaran tok, gak onok nang dino liyane. Seringe seh mek onok sampe dino ke-3 lebaran, gak tau lebih teko iku. Dadi dokar sing mek onok sak tahun pisan iki isok disebut transportasi wisata. Dokar sing ngetem nang Alun-Alun iku akeh banget. Tapi berhubung mayoritas penduduk Gresik iku pendatang, dadi suasana kotane sepi banget nek pas lebaran. Dadi nek kate numpak dokar teko Alun-Alun iki gak atek ngantri suwe, malah pasti sek onok ae dokar sing jek nganggur.


Wong berbisnis iku pasti wes gak asing ambek istilah defisit anggaran. Kejadian iku wes umum kedaden ambek sopo ae bah iku individu, pebisnis, sampe negoro. Defisit anggaran dewe iku situasi ndek ndi pengeluaran iku luwe akeh timbang pendapatan. Nek wes defisit, berarti kudu ditangani ben gak dadi utang. Utang nek gak ndang dilunasi iku bakalan nambah terus. Peningkatan iku asale teko bunga utang ambek mundake suku bunga. Penyebab defisit anggaran iku biasane mergo uwong utowo kelompok sing ngetokno duit berlebih. Nek gak ngono, peristiwa gak terduga sing mbutuhno biaya lebih iku isok marakno defisit anggaran sisan. Defisit anggaran nang dunia bisnis sing dijarno iku marakno perusahaan merugi dan suwe-suwe isok kukut.


Biyen aku duwe guru ngaji. Jenenge Bu Umi. Bu Umi iki isih enom lan cara ngajare penak amarga sak liyane ngajar al-quran, Bu Umi iki pinter banget basa Arab. Sithik-sithik mesti diajari nganggo basa Arab ben wayah maca kitab, para muride iki ngerti yen pangucapan kata kuwi bedha, artine uga bisa bedha. Bu Umi iki uga teges, yen muride durung bisa, bakal dibaleni sampe bisa lan lancar. Metode sing dinggo ngajar iki metode qiroati. Kanggo murid sing al-quran wis khatam, Bu Umi kadhang ngewenehi seselan ajar kitab liyane kaya kitab akhlak utawa kitab kuning sing sering diwaca ning pondok pesantren.


Studio Alam Gamplong kui dadi panggon wisata sing digandrungi wong-wong saiki. Wisata iki terkenal mergo akeh nyepake titik-titik kanggo foto-foto. Studio kui ono neng Dusun Gamplong, Sleman. Titik-titik foto sing ono neng kono biyen dadi propertif fim sutradara sing mahsyur, Hanung Bramantyo. Hanung nyumbangke propertine kui neng pemerintah Sleman kanggo didadeke panggon pariwisata. Neng kono akeh banget omah-omah sing duwe nuansa lawas-kuno. Misale, omah sing bekas proses jupuk gambar film Bumi Manusia, ninggale properti sing duwe nuansa jowo taun 1900 awal. Studio Alam Gamplong iso dadi panggon wisata sing menarik kanggo wong sing ngefans karo karya-karyane Hanung Bramantyo utowo sutradarane kui dewe.


Big City Adventure iku salah siji game sing dolene iku dengan cara nggolek barang teko catetan sing wes disediakno. Game iki dinilai nduwe nilai edukasi sing duwur. Hal iku mergo awak dewe isok nambah penguasaan kosakata boso Inggris teko jeneng barang sing kudu digolek. Semisal awak dewe gak eroh artine barang sing kate digolek iku mau, pasti awak dewe buka kamus cek eroh artine. Teko kono, onok kosakata anyar sing bakal awak dewe terimo. Wes ngono, dolen game iki iku bakal ningkatno ketelitian. Hal iku mergo barang sing digolek iku bakal onok nang panggon sing tersembunyi. Teko kono, awak dewe kudu teliti gawe nggolek barange siji siji.


Ora kabeh wong seneng yen ono inovasi utowo produksi sing ono kaitane karo robot. Soale, akeh sing mikir yen robot kui ngacem posisi dheweke neng donyo iki. Gaweane dheweke iso digenteni karo robot-robot kui. Iki iso dadi perkoro yen awak dhewe pengen donyo iki dadi cepet maju lan canggih. Supoyo wong-wong iso luwih nrimo keberadaan robot iki, ono perkoro-perkoro sing iso awak dhewe lakoke. Sing kesiji, awak dhewe iso ngelakoke sosialisasi babagan penggunaan robot kui. Piye uripe menungso kui bakal berubah yen gawean kui diragap karo robot. Sing keloro, awak dhewe iso ngekei pendidikan utowo pelatian marang wong-wong sing gawean terancam dijupuk karo robot. Yen wong kui duwe gawean lan penghasilan seng mapan, dheweke ora bakal protes meneh babagan robot iki.


Nag mari poso nangkampungku ono tradisi sing kat biyen gelakoni wong deso, yo iku kupatan sing saiki akeh wong sing ngarani lebaran utowo syawalan. Lah nang kampungku kupatan iku kayok model bacaan sing wong deso iku maeng kumpul nang omahe kepolo deso utowo panggonane sembayang ambek gowo panganan sing jenenge kupat kanggo dongo bareng ben selamat sak marine poso. Lah mari didongane maeng kupat iku dicanjak bareng utowo dipangan bareng-bareng ambek parutan klopo sing wes dioseng yaiku jenenge srundeng. Terus nag wes mari acara iku maeng wong-wong biasane ono sing muleh utowo bagek-bagekno kupat sing isek luwih nang sanak keluargae.


Gelombang panas kuwi sajana dudu bencana alam sing bisa nelen korban, nanging ning wilayah manca negara, gelombang panas iki bisa marai kekeringan, kemarau ning wektu sing dawa, lan uga krisis banyu. Sing ndadekake kabeh iki bencana yaiku kekeringan sing bisa marai akeh korban sing dilanjut paceklik. Bencana paceklik iki sajane bisa ditanggulangi yen wong wis ngerti carane nyimpen panganan lan uga njaga sumber banyu. Gelombang panas ning manca negara kadhang uga marai akeh wong males metu omah lan akeh ngelakoni kegiyatan ning jero omah sing mbutuhake akeh listrik. Kamangka, wong sing sering kena gelombang panas biyasane nyediani listrik sing luwih ramah lingkungan ben ora boros.


Ning mburi omahe simbahku ana wit nangka gedhe. Wit nangka kuwi ditandur nalika bapakku isih cilik. Saban usum nangka, aku ora oleh dolanan ning isor wite amarga wedi kerutuhan uler nangka. Yen wis panen, mesti oleh akeh banget sampe wareg. Ibuku kadang nggawe nangka goreng ben rasane luwih legi. Jare simbahku, wit nangka sing wohe arep dimatengake kudu diimbu lan ora oleh dijupuk. Nangka sing wis kulina dijupuk sak durunge mateng, rasane mesti ora enak tur mung bisa digawe janganan. Aturan iki sajane dadi pitakonan gawe aku, nanging lek tak padhakke karo wit duren ya padha. Pancen kudu ngenteni sampek wohe ceblok dewe.


KRL kuwi dadi kendaraan sing umum kanggo ngeterake wong saka akeh kalangan. Kaya misale pekerja lan uga karyawan sing omahe ana ning kutha penyangga menyang kutha gedhe. Nanging wong ning KRL kuwi ora bisa dibedhek lan uga isih akeh kriminalitas lan uga pelecehan sing ana ning KRL. Kedadian iki bisa marai wong trauma lan uga wedi numpak kendaraan umum. Kedadian sing marai trauma kuwi bisa dicegah yen awak dhewe dadi penumpang sing wani ngelapor lan uga wani ngelawan. Ning saban sepur kuwi mesti ana kontak darurat kanggo laporan. Amarga kuwi, awak dhewe kudu bisa dadi wong sing teges ben ora ana pelecehan lan uga kriminalitas.


Jogja gak mek nduwe oleh-oleh panganan sing tradisional, tapi sing modern yo onok. Salah sijine iku Cokelat Monggo. Cokelat Monggo iki awale didirikno karo wong Belgia sing kuliah nang UGM terus kangen ambek coklat Belgia. Teko kono, de’e ngide gawe ndirikno pabrik coklat sing saiki dikenal dadi Cokelat Monggo. Pabrik Cokelat Monggo iki nang sebelah kidule Makam Raja-Raja Mataram. Rute gawe mrono yo gak mbulet. Berangkat teko Malioboro, lurus ae sampe nol km. Mbari ngono belok ngiwo nang jalan Panembahan Senopati. Mbari ngono belok kiwo maneh pas onok Hotel Limaran. Mlaku lurus terus sekitar 3 km, terus belok nengen melbu nang jalan Tirtodipuran. Engkok Pabrik Cokelat Monggo onok nang kiwo dalan.


Kamera analog iku ancen mulai usum maneh mbasio wes onok kamera digital sing luwe praktis. Tapi kakean uwong iku kangelen pas kate ganti film nang kamera analog. Nek awakmu kate ganti film tapi sek bingung, tutono cara iki. Siji, siapno film 35 mm. Loro, petek tombol nang sisi kiwo kamera. Telu, buka penutupe alon-alon, dan ojok dipekso nek macet. Papat, mulai lebokno film nang kamera. Limo, dekek rol film secara kebalik dan nyesuaino panggone. Enem, tarik film terus kaitno nang engkol ndek sebelah tengen, terus pastikno sisan rol wes nyantol nang engkol e. Pitu, tutup kamera sampe muni ‘klik’. Wolu, nek butuh, sekalian ganti baterai sak durunge motter. Terakhir, gatekno indikator penunjuk jumlah film ben isok motret luwe efisien.


Salah siji kuliner sing terkenal nang kalangan arek kuliahan nang Jogja iku jenenge Yamie Panda. Nang kono, menu utamane wes jelas yamie, yaiku mie sing bentuke cilik-cilik, tipis, dan pipih. Regane pun lumayan terjangkau gawe kantong mahasiswa. Yamie panda iki wes akeh banget cabange nang Jogja, salah sijine nang daerah Kotabaru. Nek awakmu penasaran pingin ngampiri, tutono rute iki. Pertama awakmu berangkat teko UGM. Mbari metu teko gerbang utama UGM, awakmu lurus ae nang jalan Cik Di Tiro. Lurus terus ngelewati jalan Suroto. Njupuko jalur tengen gawe belok ngiwo nang jalan Yos Sudarso. Belok nengen cek awakmu tetep nang jalur jalan Yos Sudarso. Terus njupuko jalur kiwo, engkok Yamie Panda Kotabaru onok nang kiwo dalan.


Biyen pas aku isek SMP aku ambek konco-koncoku nang sekolahan ngadakno ziarah bareng nang tokoh-tokoh agama sing ono nag jawa timur. Salah sijine yoiku nang Sunan Giri. Sunan iki termasuk salah sijini tokoh agama sing paling disegani nag jawa timur soale termasuk salah sijine wali songo sing nyebarno islam nang jawa timur. Pas tutuk panggonane maeng tibak'e akeh tingkat sing mlaku menduwur terus luamayan adoh. Aku ambek koncoku banter-banteran ambek disik-disikan sopo sing bakal tutuk nggone makame sunan iku disekan. Pas sampek kono tibak'e akeh wong sing ngaji ambek suarane sahut-sahutan. Maringono sak durunge mlebu makame yo akeh wong dodolan koyok nang pasar ngunu.


Aku duwe tambak urang windu sing panggone ana ing omahe mbahku. Ambane tambak iki kurang luwih sak hektar. Saben dina Minggu aku melu Mbahku kanggo makani urang windu iki. Yen wis wayahe panen kurang luwih 5-6 wulan, aku uga dijak karo Mbahku kanggo nyebar jaring. Jaring sing disebar kanggo manen iki dipasang nalika tengah wengi kanggo ngindari srengenge sing nggarai urang mengko ora seger maneh. Urang sing wis dipanen iki bakal didol ana ing pengepul, digawa ning pasar, lan sisae didum kanggo dulur-dulurku liyane supaya kabeh bisa ngerasakna rasane urang windu. Aku paling seneng yen urang windu iki digoreng garing lan dipangan karo sego anget lan sambel kecap.


Aku duwe konco pas SMA. Aku cerake kui pas SMA nanging, aku wis kenal karo dheweke ket SD. Koncoku kui wis yang-yangan ket dheweke isih SD. Ora mung siji, nanging yange gonta-ganti terus. Aku tekan ora ngerti sopo yange pas isih SD kui. Tekan SMA barang isih koyo ngono. Nanging bedane, aku luwih cerak karo dheweke. Aku sekelas karo dee pas kelas 2. Pas kancanan karo aku kui dheweke posisi wis hijrah, wis tobat. Dheweke ngoyak koncoku sing wedhok sing sekelas karo aku biyen. Pas kui dheweke uga duwe mantan seko kelase sing biyen. Pas dheweke ceraki koncoku kui aku dadi kerep dikontak matane kanggo takon kabare. Akhire, dheweke ora jadian karo koncoku kui. Malah bar lulus kuliah, dheweke balikan karo mantane sing kui, tekan nikah.


Pas biyen aku delok TV iku kadang ono wong sing joget-joget tapi nang tangane iku ambek gowo piring. Tibak iku termasuk salah sijine tarian tradisionl sing jenenge Tari Piring sing iso ditemokno nag daerah asal minang kabau. Tari iki duwe ciri-ciri khas sing bedo ambek tarian liyane yaiku gowo nag pas joget. Tarian piring biasane dilakoni antara wong 3 sampek wong 5. Terus musik sing digawe ngiringi yaiku musik tradisional Minangkabau sing jenenge Bonang ambek Saluang. Penari piring yo biasane gawe kostum sing ngelambangno khase wong Minangkabau yoiku hiasan sing lincip nang endase, gelangan klintingan nang sikile, ambek gowo piring nang tangane.


Dino iki wahaye pelajaran agama Islam. Materi sing dibahas karo guruku iku surat Al-Fil beserta artine karo kisah di balik surat iku mau. Al-Fil iki ceritone tentang kaum kafir sing kate ngerubuhno Ka’bah nganggo pasukan bergajah. Nang njeru surat iku, ceritone Allah SWT murka dan nuruno burung ababil gawe nyerang pasukan bergajah iku mau. Burung ababil iku nggowo watu langsung teko neroko dan watu-watu iku ngeneki pasukan gajah dan marakno kaum kafir sing kate nyerang Ka’bah kalah telak. Mbarine iku, ndek tahun sing podo, lahirlah Rasulullah Muhammad SAW nang Mekkah. Makane onok sing ngomong nek Rasulullah iku lahire pas tahun gajah, soale barengan ambek penyerangan kaum kafir nganggo pasukan bergajah.


Ning jogja, ana sawijining jajanan pasar sing tak senengi, yaiku arane jadah manten. Kena apa kok diarani jadah manten? Ya amarga jadah utawa ketan ini mesti ana ing dus-dusan berkat kanggo oleh-oleh wong bowo. Iki jajanan sing wajib ana. Bentuke kaya lemper nanging bedane nek lemper dibungkus godhong, jadah manten iki dibungkus kulit dadar sing digawe saka campuran endhog lan tepung. Jadah manten iki isine ya padha kaya lemper, bisa diisi abon utawa daging pithik sing wis dimasak lan disuwir-suwir. Rasane luwih enak amarga ana kulit dadar kuwi mau. Jadah manten iki biyasane dijepitake pring banjur dipanggang ben ambune sedep lan luwih awet.


terang bulan utawa "martabak manis" kuwi dadi panganan sing umum lan bisa dicicipi karo wong akeh amarga rasane sing enak lan variasine sing akeh. Jaman biyen, martabak mung ana sing kulite warna putih lan isine coklat, ketan ireng, utawa kacang. Saiki isine akeh banget maceme. Ora mung kuwi, martabake dhewe ya saiki wis manika warna kaya martabak oreo, green tea, martabak red velvet lan liyan-liyane. Nanging sing ora umum ya produk martabak sing kaya pizza loyang sing isiane macem-macem. Akehe variasi martabak iki marai akeh sing nganggep yen ciri khas terang bulan tradisional iki wis ora katon amarga ketutupan terang bulan sing isiane macem-macem. Nanging ya menungso pancen butuh inovasi ben ora bosen.


Salah sawijine keluhan sing ana ning kabeh wong sing nggunakake HP yaiku perkara batere. Ning kabeh jenis HP, akeh wong sing ngerasa yen batere HP iki boros banget. Nanging kabeh kuwi miturut penggunaane. Cara njaga batere HP ben ora rusak kuwi macem-macem. HP sing lagi diisi dayane, aja nganthi digawe amarga bisa cepet ngerusak komponen HP. Ben cepet kebak, HP sing lagi diisi iki kudu nggawe mode pesawat. Yen pengen HP awet, utamane iPhone, aja ngisi nganthi 100 persen amarga ben ora kesedot dan rusak kapasitase. Yen arep ngganti batere, sing dinggo kudu sing original utawa sing asli ben ora ngerusak mesin ning HP-ne.


Menawi pengen dahar, kita mesti betah alas utawi wadah. Wadah kangge daharan ingkang paling asring dipunangge. Sanadyan wonten alas daharan sanes kados godhong gedhang utawi kertas nasi, nanging wonten griya, kita limrahipun dahar kangge alas awujud piring, dene kangge ngunjuk, kita ngangge gelas utawi cangkir kangge wadah toya. Piring kaliyan gelas utawi cangkir sampun kathah awohipun. Sakderengipun wonten piring, tiyang Eropa dahar ngangge alas awujud roti ingkang dibolongi. Alas dahar menika lumrahipun dipunangge dening tiyang ingkang boten sugih utawi mlarat. Tiyang Cina miwiti damel piring saking bahan alumunium. Mila, tiyang Eropa pengen nyobi damel piring ngangge keramik. Sakmenika piring sampun kathah jinisipun. Wonten ingkang saking kaca, seng, utawi melamin.


Biyen nag ngaji mesti guru ngajiku ngongkon sinau poso, soale poso iku dianjirno karo kanjeng nabi kanggo kabeh umat islam sing ono nang donyo. Dadi waktu iku aku jajal ngelakoni poso awit teko dongone sampek posone. Polahe dianjurno sinau maeng aku sampek mekso-mekso masio ngempet tapi ujute aku iso ngelakoni poso sak ulan muput ora ono sing bolong blas. Mari ngunu jarene guruku, lapooh poso iku dianjurno, soale poso iku iso ndadekno atimu ambek awakmu tambah kuat sembarang kalir koyok ngempet howo nafsu, tambah sabar, ambek liyan-liyane. Mangkane anjuran poso kanggo wong islam iko akeh manfaate kanggo wong sing ngelakoni poso iku maeng, ora teko agama tok tapi yo teko kesehatan barang.


Haechan sinau kanggo pasa sak wulan bek taun iki. Senajan Haechan isih bocah kelas 4 SD, tapi dheweke wis niat kanggo bisa pasa Ramadhan. Dina pertama, Haechan bisa pasa nganti maghrib. Bapak Ibune seneng banget amarga Haechan bisa kuat kanggo pasa. Nalika isuk sawise saur, Haechan langsung adus lan siap-siap kanggo mlaku ing ngarep omah. Yen wis rada awan sithik Haechan leyeh-leyeh kanggo ndelok TV utawa sinau. Nalika bedug Haechan langsung turu supaya ora kerasa ngelak. Biasane yen wis jam 3 sore, Haechan wis mulai kerasa luwe. Dadine Haechan luwih milih kanggo turu ae utawa ndelok TV nganti maghrib. Yen suara adzan wis krungu, Haechan langsung mlayu ning pawon kanggo buka pasa. Haechan seneng bisa pasa nganti maghrib lan ora mokel ning tengah-tengah.


Tengkoe Amir Hamzah Pangeran Indra Poetra utawa Amir Hamzah yaiku salah sawijining sastrawan angkatan pujangga baru. Amir Hamzah nyumbangake akeh pemikiran kanggo perjuangan bangsa lewat karya-karya geguritane sing modern nanging tetep nggawa inspirasi kang gedhe, khususe kanggo warga Langkat. Amir Hamzah iki bisa ngebuktikake yen lewat tulisan lan geguritan, wong bisa ngomongake ide-idene lan apa sing dirasakake. Nanging, Amir Hamzah iki ora mung nulis geguritan, nanging uga berjuang ning jalur diplomasi lewat sekolah lan melu perserikatan sing nentang paham feodalisme. Puisi-puisi Amir Hamzah iki bisa dadi senjata sing kuat amarga pengaruhe kanthi ning jero ati lan nuwuhake semangat gedhe kanggo perjuangan.


MUI saiki lagi akeh nyeleksi ustad amarga akeh ustad sing nyebarake ajaran radikal sing diseselake ning khotbah lan ceramah. Angka ceramah sing radikal iki tambah akeh sak uwise pilkada DKI Jakarta. Ceramah radikal iki nyampurake babagan politik lan agama sing dituturake mentah-mentah lan nggawe rusuh amarga ngejak jamaah kanggo jihad liwat kekerasan kaya mbakar rumah ibadah, sifat intoleran, lan uga ngewenehi label negatif kanggo umat-umat agama liyane lan wong keturuan Tionghoa ning Indonesia. Cara iki bisa dadi politik identitas lan dilarang ning forum agama amarga bisa nggawa dendam lan bisa ngerusak kerukunan bangsa Indonesia lan bisa dadi modus politik identitas.


Pas perian sekolah ani lunga menyang Malang, lan batu, dee lunga ing nggon wisata, koyok selecta lan JATIM PARK 1 ing selecta dee nemoni wong dodol oleh – oleh khas jawa timur khususe malang, akeh macem - macem e seko seng asin, pedes, gurih, sampek seng legi onok. Kayata brem, brem iku panganan khas madiun tapi di dol ndek malang soale malang akeh nggon wisata lan akeh wisatawane. Dadi saling nguntungake. Brem rasane legi sanget, onok sensasi unik pas mangan e. brem digawe seko ketan tape seng banyune diendapno digae brem. Brem ing malang di dol antara 10.000 entuk 3 sampe 15.000 an tergantung akeh enggak e.


Ajaran agama kui ora entuk dijupuk sing nyenengke utowo sing gampang wae kanggo awak dhewe. Yen awak dhewe wis ngaku duwe salah siji agama, awak dhewe kudu komitmen sak penuhe neng kono. Ora iso awak dhewe mung jupuk-jupuk sing penak-penake wae nanging sing gawe angel urip awak dhewe guak ngono wae. Agama kui ono sebagai siji sistem sing sempurna, paling ora sempurna seko sudut pandang penganute. Ono sing perintahke, ono sing diolehke, utowo ono sing dilarang kui pungkasane kanggo keapikane awak dhewe uga. Awak dhewe iso, misale neng Islam, pengen ngikitu ukum poligami wae nanging ora pengen keno rajam yen ngelakoke zina.


Pulau ingkang lokasinipun wonten paling timur negara Indonesia, inggih menika Papua, pancen gadhah kaendahan ingkang boten wonten ingkang mbandingi. Alamipun tesih kejaga keasrianipun. Mila, kathah bentang alamipun Papua ingkang dados panggonan ingkang menarik kangge dirawuhi. Salah satunggalipun bentang alam ingkang kondang sanesipun Kepulauan Raja Ampat inggjh menika Danau Sentani. Danau ingkang manggon wonten wilayah cagar alam pegunungan Cyclops wonten Jayapura menika gadhah pemandangan ingkang endah. Toyanipun ugi resik. Pengunjung saged ngelilingi danau ngangge perahu wisata ingkang saged disewa. Saben tengahipun sasi Juni, wonten acara Festival Danau Sentani ingkang nampilake maneka ragam budaya Papua kados tari-tarian perang, tarian wonten perahu, lan tesih kathah malih.


Pas tanggal 12 ulan songo wingi ono acara sing jenenge Ruwat Nusantara. Lah acara iki maeng ditekani pirang-pirang tokoh adat teko pirang-pirang wilayah sing ono nang indonesia. Tekane pirang-pirang tokoh adat maeng kanggo ritual sing ono nang pinggire Kali Progo, Magelang, Jawa Tengah. Lah Tokoh Adat iku termasuk wong sing dianggep penting utowo wong sing paling penting ambek sing duwe jabatan nang jeru tatanan masyarakat adat nang gone wilayah panggonan adat iku maeng. Dadi Kumpule tokoh adat maeng iku iso dadi symbol nag nang indonesia iku isek ono adat sing perlu ambek butuh dilestarikno nang indonesia iki ben iso jogo kerukunan antar lapisane masyarat.


Dodolan nang online ono enake yo ono ora enake. Tapi sing garae enak yo iku ora kepikiran bayar sewo ben ulan utowo ben tahun soale mesti bayare iku teko produk sing sing payu ambek sing wes dituku wong. Nag ancene ora ono sing tuku yo ora bayar. Dadi enake iku maeng ngunuku ora kepikiran bayar tahunan ambek ora kepikiran balikno modal kanggo nyewo enggon barang. Terus sak liyane iku ono ae masalah koyok contone pengirimane barang yo kudu aman ben ora rusak pas barange iku maeng sampek nang pelanggan ambek kudu aman ben ora bejat. Mari ngunu pengirimane maeng yo kudu cepet soale wong tuku mesti jaluk cepet sampek nang omahe.


Masakan khas Padang utowo Minang pancen wis dadi selera ilat wong Indonesia. Aku mlebu salah siji sing seneng panganan sing asale seko Sumatra Barat kui. Sak liyone sego Padang, panganan sing asale seko kono sing tak senengi kui sate Padang. Bedo koyo sate-sate liyane sing nganggo bumbu kacang, sate iki ono bumbu sing unik. Bumbune mirip koyo gule nanging digawe luwih kenthel. Werno bumbune kuning-coklat ngono nek dideloki terus marai ngiler. Rasane pedes gurih. Terus daging sing dienggo sate Padang kui nganggo bagian ilat sapi. Ilat sapi kui duwe tektur sing paling kenyel nanging ora ono lemake. Sate Padang langgananku ono neng daerah Lempuyangan, kidule jembatan layang.


Raket dadi salah sijining piranti wajib kang ana ing akeh ulah raga. Raket nduweni teges piranti kanggo nampek bal ing ulah raga badminton utawa tampekan, tenis lapangan, tenis meja, lan ulah raga lawas jenege skuas. Raket nduwedi wujud oval kaya endhog lan aja jaring-jaringe saka nilon uga nduweni gagang kanggo nampek. Sakehe ulah raga kui uga nduweni jinis raket kang beda-beda. Kaya dewe tening kui rakete nduweni diameter utawa amba antarane seputuh nganti rolas senti. Ana badminton kang luwih cilik uga luwih entheng. Yen raket sing rada abot iku rakete tenis meja amarga saka kayu lan luwih padhet. Mula kanca kabeh yen tuku raket ora isa sukur amarga wis ana jinise dhewe-dhewe.


Nang sekolahku, basket iku dadi ekskul favorite arek-arek lanang. Biasane kan futsal ya, tapi iki mlayune malah nang basket kabeh. Hal iku mergo sekolahku iku wes dadi langganan menang lomba basket, dadi pihak sekolah yo luwe mrioritasno ekskul basket timbang sing liyane. Wes ngono, nek melbu dadi tim basket, awakmu dadi auto populer soale arek-arek wedok iku podo ngefans karo arek-arek basket. Makane arek-arek lanang sing haus popularitas dan pingin terkenal, kabeh podo melbu ekskul basket. Tapi mbasio ngono, melbune iku gak gampang. Kudu sing temenan niat dan temenan isok basketan sing isok melbu ekskul iku. Dadi nek kate melbu kono, dites disik. Nek memenuhi syarat, baru isok melbu.


Nonton film neng bioskop kui pancen ono sensasi sing bedo karo nonton dhewekan neng omah. Nanging ono coro sing iso dilakoke ben nonton neng bioskop kui luwih nikmat. Sing kepisan, tuku tiket liwat aplikasi dadi ora kudu nganter lan wedi kentekan tiket. Keloro, ojo delok atau ngerungoke ulasan babagan film kui. Niate awak dhewe nonton film kui mung menikmati ora dadi juri piala citra Festival Film Indonesia. Ketelu, pilih wektu sing ora nabrak wektu solat ben ora kudu metu bioskop. Ojo lali ugo neng kamar mburi sik sakdurunge mlebu. Ketelu, dateng ning panggon nonton tepat watku ben ora ono seditik wae wektu tayang sing keliwat.


Tampah wonten pawon dipunangge nampi beras supados resik lan boten wonten barang reged kados watu, gabah, utawi barang sanesipun. Asmanipun tampah benten-benten. Wonten ingkang nyebat piranti punika nyiru utawi penampi. Bahan bakunipun tampah inggih punika saking batang pring ingkang dipunanyam dados bunder. Wonten tampah ingkang ageng, wonten ugi tampah ingkang alit. Sanesipun saged kangge nampi beras, tampah ugi saged dipunangge kagem njemur bahan masakan ingkang teles, kados krupuk, iwak asin, utawi rengginang. Nalika nyepakaken bahan masakan, ibu-ibu lumrahipun ugi ngangge tampah kangge milihi bahan ingkang sae lan boten sae. Gunanipun sampah ingkang sanes inggih menika kangge alas tumpeng lan wadah kangge jajan pasar.


Preian iku iso nguwei pengalaman sing  megilan nag ora direncanakno mateng-mateng soale nag direncanakno mateng-mateng jelas akeh gagale, contone pas aku budal nang jogja sing kudune liwat sragen maleh muter lewat gunung lawu soale luweh parek. Akhire polahe ora ono persiapan opo-opo ambek keadaane, terus yo durung ngerti panggonane barang koyok opo, tibak'e oleh bonus sing apike megilan yaiku pemandangan sing ora tau kepikiran sak durunge. Nag kono iku tiba'e akeh panggonan apik masio ora kudu mlebu wahana utowo panggonan sing ancene digawe preian. Tapi cukup nag pinggir dalan ambek ngombe kopi nang warung wes iso delok pemandangan sing apike megilan.


Sekaten yaiku upacara ritual sing diselenggarakno ambek Kraton Yogyakarta ben tahun pisan pas kate peringatan Maulid Nabi Muhammad SAW. Pelaksanaan upacara Sekaten onok limo tahapan. Siji, tahap persiapan. Nang tahap iki, mulai persipan fisik karo non-fisik. Persiapan fisik iku nyiapno peralatan sing digawe acara sekaten, nek persiapan non-fisik iku persiapan diri. Loro, tahap gamelan Sekaten sing mulai dimaino. Nang kene, gamelan mulai dimaino nang Kraton ket jam 7 bengi sampe jam 11 bengi. Telu, tahap gamelan Sekaten dipindahno nang halaman Masjid Gede. Pas jam 11 bengi, gamelan wes kudu mandek dan gamelan iku mau bakal dipindahno. Papat, tahap Sri Sultan hadir nang Masjid Gede. Nang kene, Sultan nang Masjid Gede nganggo kendaraan dan iring-iringan para pangeran. Nang kono, Sultan bakal ngelakoni pisowanan malem garebeg. Limo, tahap kondur gongsa. Yaiku boyongan balik gamelan nang Kraton.


Aku isih SD pas kui, kiro-kiro kelas 2 SD. Pas umur-umur sak mono, awak dhewe durung ngerti ukum babagan ibadah akeh, termasuk ukum poso. Awak dhewe ngerteni kui, yen awak dhewe ngeleboke sesuatu neng lobang endi wae kui batal.Tuladhane, yen awak dhewe mangan opo ngombe. Kui cetho ngeleboke panganan lan ombenan neng mulut. Terus, ono sing takon yen ngupil pas poso kui batal opo ora. Kabeh guyu krungu kuwi. Let sedelo, awak dhewe bar rampung dolanan. Ono konco sing ngonangi konco sing ngupil. Koncoku sing ngupil kui bingung mergo diomongi yen posone batal. Mergo diguyoni terus, dee nangis mlayu neng bu guru.


Nag awakmu dolan nang koto pahlawan sing jeneng asline kota Suroboyo, Mesti awakmu bakal ero patung iwak ambek bajol sing gede ambek ono angger pojoke kota Suroboyo. Lah patung maeng asline teko ceritoe warga kono sing garai metune jenenge kota Suroboyo. Patung maeng iku teko sejarah ambek ceritone warga nag biyen iku ono iwak sing jenege iwak Suro ambek Boyo sing nguasai laut nag daerah kono. Kewan loro maeng ganase megilan ambek bendinane iku gelut terus. Lah teko kono masyarakat kono sampet keweden dewe soale gelute ora mari-mari sampek kewan loro maeng mati polahe gelut terus. Akhire gawe iling-iling kedadean iku maeng mangkane patung iku maeng dadi simbol ambek didadekno jenenge kota iku.


Kripik tempe iku salah siji oleh-oleh khas teko Malang. Ben uwong sing mbari nang Malang pasti tuku kripik tempe. Saiki gak perlu nang Malang nek pingin mangan kripik tempe, soale isok gawe dewe nang omah. Bahan-bahane gampang digolek terus carane guampang. Pertama, siapno disik bahan pelapis mulai teko tepung beras, tepung tapioka, tepung terigu, banyu, ndhog cilik, micin, ambek uyah. Udek kabeh bahan pelapis iku sampe roto. Saiki siapno tempene. Tempe iku diiris tuipis-tipis cek isok garing pas digoreng. Mbari ngono baluri kabeh tempe iku nang adonan pelapis mau. Panasno minyak gawe nggoreng, terus celupno tempe iku siji-siji. Goreng sampe mateng dan tirisno. Simpen kripik tempe nang toples kedap udara cek isok awet.


Sholat teraweh iki sholat sunnah sing dilakoni khusus pas wulan Ramadhan tok, gak onok nang wulan liyane. Sholat teraweh iki dilakoni sak marine sholat isya’. Biasane sholat teraweh iki dilakoni nang masjid secara berjamaah. Ngelaksanakno sholat teraweh berjamaah isok dihitung dadi ngerjakno sholat tahajud sak bengenan. Nang Indonesia, sholat teraweh iku onok sing dilakoni sampe 11 rokaat utowo 23 rokaat, tergantung aliran ajaran agamane. Tata cara sholat teraweh iku gampang. Misale pilih sing 11 rokaat. Awakmu sholat rong rokaat ping papat, utowo sholat patang rokaat ping loro tapi gak atek onok tasyahud awale. Mbari ngono sholat teraweh ditutup karo sholat witir telung rokaat.


Biyen pas cilik aku senengge pol ambek sing jenenge Bentik, Nag iki termasuk olah sing disenenge bocah-bocah nang kampungku biyen. Olah raga iki iku komplet soale ono mlayune, ono konsentrasine, ambek tangkep-tangkepan. Bentik iku meh koyok olah raga kasti, tapi bedone nag kene iku gowo kayu, sing cilik iku ono telu terus sing dowo iku ono loro. Sing dowo maeng iku digawe gepuk kayu sing cilik utowo sing endek maeng. Dadi kayu sing digepuk utowo di cutik maeng kudu ditanggep ambek bocah-bocah sing melok maeng. Nag ketangkep berarti sing nangkep maeng sing nerusno terus sing sijine leren utowo gantian nangkep. Yo ancene medeni tapi akeh sing sneneg.


Ora ono wong sing ora seneng mangan sego Padang. Seko ujung kulon Indonesia tekan ujung wetan, kabeh seneng mangan panganan khas Padang kui. Nanging neng Jogja cara mesene rodo bedo karo daerah liyane. Kanggo mesen sing dibungkus ora ono bedane. Gari milih lawuhe terus bakal ana pegawai sing ngelayani. Bedone iki neng mangan langsung neng panggone. Biasane neng omah makan Padang bakal nyepake kabeh menune ning piring cilik-cilik terus bakal didelehke neng mejone awak dhewe. Utowo nek warung sing cilik sego karo lawuhe bakal dicepake langsung. Neng jogja ora koyo ngono. Pas mangan neng panggone langsung, awak dhewe bakal jupuk sego karo lawuhe dhewe. Dadi neng jogja, awak dhewe iso jupuk sego sak akeh-akehe lan regone bakal ora bedo karo sing njupuk sego sitik.


Wong sing duwe kamera lan iso moto kui digoleki akeh wong. Maksude digoleki iki, digoleki karo konco-konco. Wong sing duwe keterampilan moto kui kerep dijak dolan neng endi-endi. Yen lagi plesiran iki, biasane wong-wong kepengen momen kui didokumentasikan kanthi apik. Dadine, konco-koncone mau kui ngejak wong sind dheweke kenal sing iso moto. Wong-wong sing koyo ngono kui arep entuk foto gratis lan hasile apik. Ora ono masalah seko ngejak, wong sing iso moto kui dolan. Nanging, awak dhewe kudu memperlakukan dheweke koyo konco dhewe dudu tukang foto. Konco sing iso moto kui yo kepengen menikmati momen plesirane koyo awak dhewe.


Pas aku SMA aku gelek delok lomba bal-balan nang kampungku. Lomba bal-balan nang desoku iku biasane mok pas Agustusan tok soale bocah-bocah ora duwe lapangan dewe. Nah bal-balan iku maeng yo sepak bola iku, tapi nek desoku diarani koyok ngunuku. Bal-balan nang desaku iku ora penting gawe sepatu opo ora, sing penting iso bal-balan, aturane iku yo podo koyok bal-balan mok pakeane tok sing seje, klambine iku yo sak senenge sing penting ora udo ambek suwek-suwek. Pokoke bal-balan nang desoku iku ora podo ambek bal-balan umume, soale bocah-bocah seneng bal-balan opo onone sing penting seneng. Nah akeh-akehe iku nyeker ora atek gawe sepatu utowo slotong tangan.


Angger uwong akeh sing wis tau mangan sing jenenge martabak endog. Nah carane gawe martabak endok iku piye? Carane sing kawitan gawe kulite martabak'e disek sing teko tepung karo sing campuri ambek uya. Uleten tepung sing wes dicampur ambek uya maeng karo tambahono banyu nggal saitik sapek roto karo kalis. Mari ngunu tambahono lengo kletik terus ratakno maneh sampek roto. Sak wise iku, bunderono ambek timbangen sekitar 75-an gram. terus dikom nak lengo goreng sampek 2 jam'an. Sak marine ngunu, lagek gawe isine sing bahane teko bawang putih, bawang abang, bawang bombai ambek ditambai gilingan daging mboh iku pitik utowo daging liyane. Terus diudek sampek roto. Sak wise gawe isine lagek ditipisno kulite sing wes dikom ambek lengo kletek maeng. Mari ngunu, isene dilebokno nang kulite sing wes ditisno maeng. Terus nag wes dilebokno lagek dogoreng.


Awak dhewe ora entuk ngenyek yen ono wong utowo koncone dhewe sing gawe usaha. Opo wae usahane kui lan koyo piye wae kahanan pas kui awak dhewe ora entuk ngenyek. Soale iso wae kui lagi awal-awal usahane. Awak dhewe ora ngerti bakal koyo ngopo usahane sesok. Misale awak dhewe ngenyek ide usahane kui aneh. Awak dhewe pikir ora ono wong sing arep tuku barang utowo jasa sing koyo ngono. Sesok iso wae usahane gedhe. Ide sing awak dhewe bilang ora bakal payu kui jebul dadi solusi sing wong-wong goleki selama iki. Wong kui sing pisanan sadar peluang kui. Awak dhewe mungkin ngenyek mergo usahane ora payu. Nanging pas dheweke wis ngerti formula utowo coro dodolan sing cocok, awak dhewe ora iso ngebayangke meneh sak piro gedhene usahan dee.


Awakmu kabeh pasti wes gak asing maneh ambek kendaraan sing jenenge bajaj. Bajaj iku salah siji kendaraan sing onok akeh banget ndek Jakarta. Sak liyane Jakarta, bajaj yo isok ditemoni ndek beberapa kota ndek Indonesia koyok Banjarmasin ambek Pekanbaru. Bajaj iki nduwe telung roda, siji ndek ngarep loro nang mburi. Bentuk kemudine meh meh mirip ambek motor. Nang Jakarta, onok loro werno bajaj, yaiku biru amben oren. Bedo ambek nang Banjarmasin, bajaj wernoe ijo. Terus ndek bagian nduwure onok penutup sing isok ngelindungi teko panas ambek udhan. Kapasitas bajaj iku isok gawe wong loro sing kabeh bakal lunggo nang mburine supir. Suara mesine iku mbrebeki pol, dadi kadang marai polusi suara. Tapi bajaj iki sek dadi andalan gawe nrobos macet soale bodine sing cilik timbanange montor biasa.


Serunai, utowo onok sing nyebut puput serunai, yaiku alat musik tradisional sing asale teko daerah Minang. Cara munikno alat musik iki yaiku disebul koyok munikno terompet. Bagian sing unik teko serunai iki ujunge sing ngembang dan fungsine gawe nggedekno volume suara. Serunai iki nduwe lubang-lubang cilik sing fungsine gawe ngatur nada, mulai teko nada endek sampe nada duwur. Serunai iki isok dikatakno dadi alat musik sing munine nyaring buanget. Soale alat musik iki isok nggapai nada sing duwur banget dan onok kesan nyaring terus melengking banget. Tapi mbasio melengking, suara sing dihasilno tetep keroso merdu, dadi gak marakno kupinge awak dewe brebeken. Dadi gawe awakmu sing penasaran, coba awakmu nggolek alat musik iki pas liburan nang Minang. Sek akeh banget uwong Minang sing maino alat musik iki, dadi bakal gampang ketemune.


Kadangan awakmu pas buru melbu sekolah nang tahun pertama, awakmu ngeroso gak perlu gawe melu ekskul opo-opo. Pikirmu, sekolah iku mek gawe sinau, gak usah nambah kegiatan liyane. Tapi pas tahun kedua, awakmu ngeroso nek awakmu kepingin melu suatu ekskul. Tapi pendaftaran e iku biasane mek dikhususno gawe murid anyar tok, dadi bakal angel gawe awakmu sing wes nang tahun kedua. Tapi tetep onok cara ben awakmu tetep isok melbu ekskul nang tahun kedua. Carane iku ngehubungi langsung ketua ekskul e. Awakmu hubungi, terus ngomong nek awakmu pingin gabung. Cara koyok ngono iku dinilai luwe efektif dan akeh lolos e soale langsung ngejapri wong njerone.


Lobster lan urang gampang didoleki ana ing pasar. Apa maneh pasar sing ana ing cedhak laut mesti bakal ngedol macem-macem lobster lan urang. Ora perlu kawatir karo kualitase, wis mesti apik amarga lobster lan urang iki kalebu seafood sing seger lan langsung didol ana ing pasar dadine yen dimasak mesti bakalan enak banget. Ing pasar laut iki contohe, lobster sing didol iku lobster sing gedhene sak tangane wong gedhe. Daginge wis mesti akeh banget, kulite warna abang lan coklat, lan ambune ora amis. Lobster sing didol ana ing pasar laut ora pati larang yen dibandingna karo lobster sing didol ana ing supermarket.


Banyu putih iku nggarai awak seger waras. Amarga awak iki kasusun karo banyu, mulane awake kene uga mbutuhake pirang-pirang persen banyu putih supaya tansah seger waras. Miturut website STIKES, banyu putih sing dibutuhake utawa sing kudu diombe sedina kurang luwih 2 liter. Manfaate ngombe banyu putih iku akeh banget. Njaga kondisi kadar cairan sing ana ing awak supaya ora kekurangan cairan, ngewenehi energi kanggo otot, njaga kesegaran kulit, nambahi oksigen, lan supaya ora gampang ngantuk utawa pegel. Yen angel ngombe banyu putih, ora apa-apa, kudu genah-genah wae. Ayo padha seneng ngombe banyu putih 2 liter sedina supaya awak tetep seger waras!.


Umat Hindu Tengger iki duwe prosesi adat kanggo mengeti rasa sukur marang Sang Hyang Widhi Wasa. Upacara iki arane upacara kasada. Upacara iki dilaksanakake saban tanggal 14 sasi kasada. Upacara iki saka tradisi sing diwarisake Rara Anteng, yaiku putri saka Majapahit lan Jaka Seger, putra salah sawijining Brahmana ning tlatah Jawa. Upacara iki maune kanggo mengeti pengorbanane Raden Kusuma, yaiku salah siji saka selawe putra Jaka Seger lan Rara Anteng sing dihadiahake saka Hyang Widhi. Nanging Raden Kusuma kuwi nyemplung marang kawah Bromo amarga gunung kuwi wes arep mbledos lan mangan akeh korban. Amarga kuwi, ning Hindu Tengger ana prosesi sing bedha karo umume umat Hindu. Nanging ya awak dhewe kudu ngurmati lan ngrumat kesejahteraane warga Tengger iki.


Salah siji bentuk awak dewe mendukung perfilman Indonesia iku nonton film secara legal. Salah sijine iku nonton film e langsung nang bioskop. Jaman saiki tuku tiket gawe nonton film nang bioskop iku macem macem, mulai teko tuku langsung ndek tempat sampe tuku online. Gawe uwong-uwong sing bingung cara pesen lewat online utowo kepepet, solusine yaiku pesen langsung ndek panggone. Pertama, awakmu ngantri ndek loket pemesanan tikete. Mbari ngono, pilih film sing kate mbok dontok. Terus pilih jadwal penayangan film sing mbok pingini. Nek wes mari, garek bayar dan tiket fisik langsung mbok terimo. Ojok lali tuku jajan ambek ngombe gawe ngancani nonton film.


Ben ditakoni ambek uwong kerjone opo, mamaku mesti njawabe ibu rumah tangga. Padahal, meneng meneng mamaku iku dadi juragan bakul warung, tapi gak onok wong sing eroh. Hal iku polane mamaku nyiapno panganan gawe warung teko omah, terus panganan iku bakal digowo nang warung ambek karyawane mamaku dan didol nang kono. Istilahe ngono mamaku gak atek nang warung, cukup eroh perkembangane teko karyawane tok. Nek onok bahan-bahan sing entek, mamaku garek transfer duit nang karyawane dan kabeh bakal diurus. Dadi mamaku iki ketoke mek meneng tok nang omah, dan wong-wong podo percoyo, padahal penghasilane sak dino teko warung iku akeh banget.


Sekul menika daharan pokok tiyang Indonesia. Tanduran pari ingkang kathah sanget wonten Indonesia dadosaken sekul menika paling pas menawi dados daharan pokok. Pari ngasilaken beras ingkang saged dimasak dados sekul. Jaman biyen, tiyang Indonesia damel sekul kagem kukusan saking anyaman godhong pring. Kukusan menika awujud segitiga. Nalika ajeng dipunangge ngukus sekul, kukusan dipasang kuwalik supados saged dilebetaken beras. Wonten andhapipun kukusan wonten dandang ingkang sampun diisi toya. Uapipun toya menika bakal damel sekul mateng. Dandang jaman biyen ugi benten kaliyan dandang ingkang lumrahipun wonten dapur. Dandang ingkang kagem adang sekul jaman biyen didamel saking tembaga, dene dandang sakmenika didamel saking stainless steel utawi alumunium.


Nyenengke awak dhewe kudu dilakoni saben duweni wektu longgar. Kerja utawa sekolah saben isuk iku uga nggarai stress. Kudu nyepakna wektu sisan kanggo nyenengke awake dhewe utawa kasebut me time. Kanggo nyenengke awake dhewe iki macem-macem banget. Ana sing dolan dhewean, mlaku-mlaku ing mall, kulineran, pijet utawa spa ning salon, nganti ana sing turu wae wis dadi me time. Aja medhit karo awake dewe babagan nyenengke awake dewe. Ora oleh eman ngetokne dhuwit kanggo awake dhewe. Amarga yen mung kerja utawa sekolah thok lan ora tau dolan lan nyenengke awake dewe iku bakalan getun mburi lan bakal ngerasa pegel dewe.


Ndelok film saiki yo iso nag endi-endi soale wes ono hp, laptop, ambek Tap. Polahe iku maeng kebutuhan ndelok film akhir-akhir iki mundak akeh. Salah siji situs nerangno nag sekitar 5 tahun terakhir iki kebutuhan chanel sing langganan film yo mulai akeh. Per koro maeng yo dijelasno sisan ambek salah sijine perusahaan sing ngalami peningkatan nang jumlah pelanggan TV kabel sing nyediakno pogram chanel movie. Tapi saiki nag delok film yo kudu iso ngerti endi sing pantes didelok ambek sing ora pantes didelok. Masalahe kadang produksi film mok gawe film tok tanpo mikirno nilai sing bakal diwehno kanggo sing delok. Mangkane nag awakmu delok movie ojo angger delok.


Sahda seneng ndelok film horor utawa film sing nyeritakna babagan lelembut. Minggu iki ana film sing judule "Pengabdi Setan", Sahda ora kesuwen langsung budal ning bioskop kanggo ndelok film iki. Masio dewean, Sahda ora wedi amarga pancen dheweke seneng kanggo ndelok film ngene iki. Sawise 2 jam ana ing njero bioskop, Sahda metu karo keweden. Dheweke ora nyangka yen film sing nyeritakna babagan wong sing ngabdi ning setan iki medheni banget. Setan sing metu uga setan Indonesia kayata pocong, lan liyane. Sawise tekan ana ing omah Sahda uga ora wani kanggo ning jeding dewean amarga isih kelingan apa sing ana ing film iku mau.


Dodolan online iku ancene saiki wes akeh, ono sing teko sosial media koyok contone Instagram, Facebook,ambek market place barang yo ono. Tapi kanggo wong sing dodolan nang internet yo kudu ati-ati masio iku ketoke enak ambek modale ora sepiro gede tapi yo kudu merhatekno sopo sing tuku. Soale saiki iku akeh wong sing dodolan nang internet iku kenek tipu ambek dibujuki karo wong sing tuku. Mangkane kudu ati-ati nag dodolan lewat sosial media. Tapi nag ancene aman yo mesti dodolan nang market place soale ono sing ngejamin keamanane ambek ono sistem sing marakno sing tuku ambek sing adol iku aman. Dadi penipuan iku ora sepiro akeh.


Museum angkut ning Kutha Batu kuwi salah sawijining museum edukasi sing ora mung nyuguhake hiburan, nanging ya pengetahuan babagan transportasi lan kaitane karo kebudhayaan ning Indonesia lan manca negara. Museum angkut iki uga nyediakake pasar apung panggon tuku panganan khas lan oleh-oleh. Ning museum angkut iki uga ana hiburan kaya karnaval mobil utawa atraksi saka petugas sing marai suasanane tambah meriah. Museum iki buka tahun 2014 lan dadi museum transportasi pertama ning tingkat Asia. Amarga kuwi, awake dhewe kudu bangga marang objek wisata iki lan kudu duwe kesempatan ngunjungi museum iki. Museum iki bakalan ngewenehi pengalaman sing ora bakal bisa dilalekake.


Nag desoku akeh sayuran salah sijine yaiku kangkung, Kangkung sing gelek ditandur karo wong desoku tibak'e duwe manfaat ambek kandungan sing lumayan apek kanggo awak, salah sijine beningno moto. Jarene koncoku sing ahli gizi, kangkong yo iso gawe ningkatno imunitase awak. Sak liyane iku, kangkong yo murah ambek gampang ditemokno nang endi-endi. Angger pasar mesti ono sing adol kangkung. Masio kangkong iku gampang ditemokno, tapi ono sebagian dokter nag wong sing duwe asam urat, ora ole mangan kangkung. Nag jareku, mangan kangkung ora masalah pokoke ora akeh-akeh. Sak liyane Kangkung, nag desoku yo ono buah sing paling akeh yo iku gedang. Gedang iku yo akeh manfaate. Jarene koncoku gedang iku duwe vitamin akeh koyok vitamin D3, A, ambek B5. Terus ono maneh sing ngarani nag gedang yo kenek digawe tomboh pegel.


Cerito urip sing dijipek teko uripe wong sing bendinone kedaden ancene apik kanggo nyontokno ajaran agama sing kelakon nang urip. Lah salah sijine cerito iku maeng ono wong sing penggaweane senenge pol ambek wudu. Anger batal wudu, angger batal wudu sampek bendino iku mboh wes peng piro olehe wudu iku maeng. Lah pas siji dino wong iku maeng dikabarno mati, tapi masio mati tibak'e awake iku resike megilan ambek koyok isek seger. Lah teko cerito sing model ngini ancene yo apik ae soale wudu yo duwe manfaat sing gedene pol kanggo uripe menungso soale iso jogo awak teko bakteri, ambek teko endut-endut sing ora ketok karo moto.


Ngalami rugi iku wes dadi hal sing gak isok dihindari maneh. Nek misal awakmu wes rugi, terus opo sing bakal mbok lakoni? Yo hadepi lah, ojok langsung nyerah. Rugi iku pasti bakal kedaden tapi sek tetep isok diatasi. Aku nduwe cara gawe ngatasi kerugian nang perusahaan. Siji, ngelakoni evaluasi. Tujuane iku gawe ngetahui penyebab sing marakno kerugian iku mau. Loro, merbaiki sistem bisnis. Lakoni tinjauan nang SDM sing bermasalah, terus lakoni tindakan nek misal onok masalah. Telu, ngelakoni perubahan. Contohe ngubah strategi pemasaran. Papat, atur keuangan. Perbaiki manajemen keuangan ben kondisine isok membaik pisan. Terakhir, tetep fokus dan optimis. Lakoni sembarang cara gawe mertahano perusahaanmu dan tetep pede nek iki bakal berlalu.


Sakjane iku aku paling males nek dikon iling-iling tentang KKN. Hal iku mergo kenangan nang kono iku gak onok apik-apike. Bahkan aku ngelakoni program kerjo ae dirasani entek-entekan. Contohe pas aku nyetelno film sing didelok ambek arek-arek cilik. Warga sing ndelok iku langsung ngenyek aku. Jarene program kerjo kok nonton film, endi bentuk pengabdiane. Padahal film sing tak sudokno nang arek-arek mau iku Laskar Pelangi, salah siji film Indonesia sing edukatif puol. Teko kono, aku ngekeki nasehat nang arek cilik mau hikmah opo ae sing isok dijupuk. Arek-arek mau akhire nurut dan temenan ngelakoni opo jareku. Tapi ngono aku sek dirasani ae. Gak njaluk suwun mergo anak-anake dadi arek sing apik, tapi sek nyalahno ae. Ancene bedo kok cara mikire wong deso karo aku sing wong kota iki.


Pertandingan Olahraga ancene perlu dionokno mboh iku sak tahun pisan, sak ulan pisan utowo pirang tahun pisan. Nah tujuane iku maeng ben iso nguwei semangat ambek wong sing geluti olahraga iku maeng, masio ora tau menang paling gak ono sing digawe tujuan kanggo olahraga maeng. Mangkane pertandingan olahraga ancen positive selagi ora dadekno masalah koyok sing kedaden nang malang, terus ono tawurane ikukan iso marakno wong maleh mikir nag bal-balan iku elek padal asline bal-balan iku yo apike glani. Polahe iso dadekno wong sing hobi ambek seneng bal-balan maleh duwe semangat. Yo kudune nag ono pertandingan iku yo sing tertip ojo sampek garai pertanding iku maeng ajor.


Nalika Jumatan mesti ana khotbah Jumat. Kanggo Jumat iki sing khotbah yaiku Ustadz Rusydi, guru ngajiku pas aku SD mbiyen. Ustadz Rusydi nalika ceramah nadae rada alus amarga wis tuwa dadine marakke ngantuk banget. Aku kadang uga kesirep nganti merem. Nanging, nalika ngerungokne khotbah jumat ora oleh nganti keturon. Iki cara supaya ora ngantuk nalika ngerungokne khutbah jumat. Kaping siji, nalika prei pas jumat aja lali turu sik sadurunge jumatan. Kaping loro, senajan ora oleh mangan utawa ngemut permen jajal kanggo njiwit tangan nalika wis mulai ngantuk. Kaping telu, aja senden ning tembok utawa manggon sing adoh saka kipas supaya ora tambah ngantuk.


Balap karung iku permainan kompetitif sing wes terkenal banget nang Indonesia. Cara dolen balap karung iku dengan ngelebokno sikil nang njero karung sampe sak pinggang terus lompat-lompat ket titik awal sampe garis finish. Wong sing paling pertama tutuk garis finish iku pemenange. Balap karung iki dadi permainan sing paling akeh dilakoni pas Agustusan. Nek mbiyen, sing dolen balap karung iku akeh akehe arek cilik. Tapi tambah suwe, wong tuwek yo mulai melu dolen balap karung sisan. Lomba balap karung iki mek onok nang Indonesia, makane wong-wong luar negeri sing ndelok iki pertama kali akeh sing ngeapresiasi soale bagi mereka hal koyok ngono iku unik.


Nek tak delok delok, ibu ibu nang sekitarku iku sennegane podo dodolan online. Pas tak takon opo jeneng toko Shopee utowo Tokopedia ne, jare podo gak nganggo. Ibu-ibu iku mau promosine mek teko status WhatsApp, wes mari. Tapi nek tak gatekno maneh, dodolane iku malah laku keras. Malah dodolane iku isok ngeluweni uwong sing nduwe toko nang platform online. Alesan koyok ngono iku mergo ibu-ibu iku nduwe kontak sing luwe akeh dan pasti podo ndelok status WhatsApp e. Teko kono, konco-koncone sing ndelok podo tuku kabeh deh. Istilahe ngono ibu-ibu iku podo wes nduwe pelanggan tetap sing pasti bakal nukoni dodolane. Hal iku sing marakno ibu-ibu gak usah atek repot nggawe toko nang platform online, manfaatno ae status WhatsApp.


Nag delok data'e sing dolan nag jogja tahun iki teko situs warta.jogja.go.id tibak'e ora disongko-songko soale tambah akeh nag dibandingno karo tahun-tahun sak durunge. Akehe sing dolan nang jogja iku maeng disebabno polahe akehe panggonan wisata sing aneh-aneh ambek sing garai pengen doalan maneh nang jogja contone koyok malioboro sing legendaris ambek alun-laun keraton sing duweni sejarah  dowo konggo negeri iki. Teko akehe wisata iku maeng pemerintah yogyakarta ngarepno sing teko bakale akeh maneh soale pemerintah bakal ngapiki sistem mekanisme penyambutan para wisatawan sing bakal mampir mrono. Opo maneh saiki pemerintah wes nyiapno utowo bangun pirang-pirang wasilitas sing ono nag daerah wisata iku maeng ben sing dolan tambah seneng. Mangkane saiki dolano nang jogja soale jogja saiki tambah apik.


Riyoyoan tahun wingi pas aku dolan nag kediri, aku disuguhi karo kerupuk rambak sing bakale teko kulit sapi, awitane pas delok rupane koyok-koyok ora seneg, tapi pas njajal tibak'e enake pol sampe entek uwakeh. Terus jaluk mentahane sisan nang koncoku digawe nang omah. Marini ngunu koncoku yo yugohi kerupuk mlenjo, jarene koncoku iku enak, tapi pas tak jajal tibae pahite pol. Mari ngunu aku nggaber-ngaber kepaiten, terus nag jarene uwong sing duwe asam urat, iku iso kumat. Mangkane awit iku aku ora seneng karo sing jenenge krupuk melinjo, polahe rasane pahit pol, mosok wes diombeni bolak-balik ora iso ilang pahite. Seje ambek krupuk rambak, tambah akeh mangane tambah pengen nambah.


Nandur sayur organik kuwi penting kanggo uripe masyarakat saiki. Pestisida, obat, lan pupuk kimia wis kebukti bisa nggawa penyakit lan uga bisa dadi zat karsinogen utawa penyebab kanker ning jerone awak. Sayuran organik kuwi bisa marai awak luwih sehat lan nutrisi sing berkembang alami. Yen nandure bener, hasil panen organik iki ya uga bisa dadi apik. Wong sing mangan sayuran organik iki mesti ngerasakake pencernaan sing luwih lancar. Senajan jarak panen luwih adoh, biaya sing ditokke kanggo nandur sayuran organik iki luwih murah. Kamangka, aja mung konsumsi, awak dhewe uga bisa mulai nandur sayuran organik saka omah kanggo ketahanan pangan keluarga.


Jaran kepang utowo jathilan iki salah siji tarian tradisional sing asale teko Ponorogo. Tarian iki dadi siji kesatuan kalo kelompok utuhe reog. Jarang kepang iki digambarno sebagai pasukan gagah berani sing numpak jaran. Jathilan iki teko kata jathil sing maksute jarane thil-thilan utowo jaran sing joget gak karuan. Jaran kepang iki nganggo jaran dolanan pas joget sing jenenge eblek ponorogoan yaiku anyaman sing bentuke koyok jaran. Tari jaran kepang iki dadi media dakwahe Wali Songo. Salah sijine sing nganggo cara dakwah iki yaiku Sunan Kalijaga sing asli keturunan bangsawan Wengker, Ponorogo. Teko kono, akeh sing tertarik ambek ajaran Islam marine ndelok tarian sing nganggo eblek ponorogoan iku.


UNESCO sampun nobataken Wae Rebo dados warisan budaya dunia. Wae Rebo menika asmanipun desa tradisional wonten Nusa Tenggara Timur. Desa Wae Rebo dipunjuluki desa wonten dhuwur awan amargi lokasinipun ingkang wonten sewu meter saking pernukaan laut. Wae Rebo kondhang ugi amargi budayanipun ingkang unik. Warga wonten mriku manggon wonten griya ingkang bentukipun kados krucut saking godhong lontar lan ijuk ingkang dibagi dados rong tingkat. Asmanipun griya adat wonten Wae Rebo menika Mbaru Niang. Mbaru Niang dibagi dados rong tingkat supados dados panggonan kangge nyimpen bahan daharan. Bahan daharan disimpen wonten bagian inggil. Bagian andhapipun kangge kumpul bareng kulawarga. Cacahipun griya menika namung pitu. Mbaru Niang Suku Manggarai ingkang manggoni griya kasebat ugi gadhah seni bela diri tradisional ingkang kasebat Caci. Tiyang Suku Manggarai biasanipun meragakaken Caci wonten Labuhan Bajo. Plesir menyang Wae Rebo betah usaha ingkang lumayan abot amargi turis kedah ndaki bukit, nglewati pinggir jurang, lan ugi alas ingkang tesih kathah wit-witanipun.


Warisan kerajaan Hindu Buddha wonten Indonesia tesih kathah ingkang panggonanipun ndelik. Kutha Solo kasunyatanipun ugi gadhah warisan budaya awujud candi kados candi Prambanan wonten Jogja. Panggonanipun tebih saking kutha Solo. Jarakipun telung puluh enem kilo saking Surakarta.  Candi menika asmanipun Candi Sukuh, salah satunggaling warisan kerajaan Hindu. Nanging, bentukipun benten kaliyan candi Hindu sanesipun ingkang ramping. Candi Sukuh malah langkung mirip situs warisan suku-suku wonten Amerika sisih kidul kados Suku Inca wonten Peru. Bentuk ingkang mekaten dibangun amargi nalika pembangunan candi, pengaruh Hindu sampun pudar.   Candi Sukuh dipunpitatos dibangun kangge ngruwat utawi mbucal sial. Hal sanesipun ingkang unik wonten candi Sukuh menika patung bentuk lingga lan Yoni.


Yen awak dhewe arep dodolan neng Instagram kui salah siji kuncine kui, awak dhewe kudu gawe feed sing menarik. Kirimane kui ono informasi terkait barang dodolan dhewe kui pasti. Nanging, feed kui bakal dadi nilai tambah sing gawe pembeli kui pengen tuku barange dhewe timbangane tuku neng toko daring liyane. Yen aku arep gawe bisnis liwat Instagram dhewe aku mesthi bakal ngelakoke kui. Werno-werno sing ono neng Instagram usahaku kui kudu penak didelok. Aku kepengen ngagngo werno-werno sing lembut. Aku uga ora bakal ngekei werno sing akeh. Aku pengene nganggo tema minimalis. Sak liyane gawene kui ora ribet, kanggo aku kui model kiriman sing penak didelok.


Kota Suroboyo iku ancen terkenal ambek cuaca panase, dadi rasane gak mungkin nek nang kota pahlawan iku onok pantai. Tapi buktine onok lho. Jenenge Pantai Kenjeran. Lokasine nang jalan Kenjeran, Suroboyo. Waktu tempuhe mek 19 menit nek berangkat teko pusat kota Suroboyo. Sing terkenal teko Pantai Kenjeran iku wisaha perahune sing budal menyang bukit pasir ndek tengah laut. Biasane rego sewane sekitar 30 ewu sak kapal, tapi regone isok berubah pas preian. Terus sing menarik maneh teko Pantai Kenjeran iku wisata kulinere. Nang kene tersedia sembarang kalir macem panganan khas Suroboyo. Selain iku, ndek area sentral kulinere yo akeh dodolan souvenir sing isok digawe oleh-oleh. Jam buka pantai iki ket jam 7 isuk sampe jam 4 sore. Rego tiket masuke murah, mek 5 ewu per uwong.


Kiki kelabakan amarga kudu nulungi adhine sing lagi mondhok ning rumah sakit amarga kecelakaan. Kiki ora bisa mbayar nganggo asuransi amarga asuransine lagi ana hambatan ning administrasi. Terpaksane, Kiki kudu nggawe dana saka rekening. Nanging Kiki bingung amarga biaya rumah sakit kuwi gedhe banget. Rekeninge mesti kepotong akeh banget. Kiki ora nduweni dadn cadangan kanggo keperluan iki. Banjur Kiki ngerasa nyesel ora nuruti apa jare pakar keuangan babagan dana cadangan kanggo keperluan sing mendadak kaya kecelakaan lan uga sak panunggale. Amarga kedadian kuwi, Kiki rugi akeh, Nanging ning sasi ngarepe, Kiki wis mulai nggolek lan nggawe rekening sing cocok kanggo nyimpen dana darurat.


Kayane rampung kejadian kuwi, Ratih pengen lunga saka desa iki. Miturut Ratih, wong sing ngomong urip ning desa kuwi penak yaiku wong sing ora tau urip suwe ning desa. Wong sing wis suwe nang desa mesti paham kepiye karakter lan tingkah asline kaya ngapa. Amarga Ratih kerja ning kutha lan gajine gedhe, kabeh wong desa ngomongake keluarga Ratih ning mburi. Wong ning desa ngomong yen Ratih kerja ora bener ning kutha, arep nanggepi, nanging Ratih ngerasa kesel dhewe. Banjur Ratih ngerasa yen saya suwe, kabeh iki saya amrai mumet. Banjur Ratih saiki arep nggawa wong tuwa lan adhine pindah menyang kutha.


Aku iku duwe konco nang kota Pahlawan, deke iku wes koyok dulur dewe, nag ono-opo mesti goleki aku ambek telfon aku, masio aku wes meh ora tau petok deke, tapi mesti isek akrape pol. Nah sing garai rakete pol iku maeng ora mergo opo-opo tapi ancene wes podo ngerteni ambek percoyo. Bocahe yo gelek jaluk tolong karo aku mboh masalah duwet utowo liyane. Podo ae, aku barang yo ngunu masio adoh yo gelek jaluk tolong masalah duwek barang. Mergane awak dewe kabeh wes podo ngerti kebiasakane ambek perekonomiane dewe-dewe dadi, nak aku kangelan yo yela deke. Nah awak dewe wes podo percoyo mangkane awak dewek kabeh iku mesti gantian nyelangi duwek nag wes kadung butoh mergo wes podo percoyo.


Aku iku seneng banget ambek delima, cuma aku males banget nek kudu mreteli buahe siji siji, terus sensasinya dadi kurang mantep ae. Akhire ambek mamaku dikon ngejus ae timbang ruwet karepe dewe. Carane buah delima dipreteli kabeh, gak usah rapi-rapi banget sing penting kekupas resik. Mbari ngono buahe dilebokno nang blender terus ditambahi air sekitar 1000 mL, isok kurang isok luwe, pokok disesuaino ae. Ojok lali ditambahi gulo sekitar 4 sendok makan utowo sesuai selera. Nek awakmu seneng legi yo isok ditambah, nek gak yo isok dilongi. Mbari ngono blender sampe alus. Nek wes mari, jus e iku mau disaring disik sakdurunge disok nang gelas. Wes deh, jus buah delima wes isok diombe.


Perkemabangan wisata saiki ancene megilan nag dibanding tahun-tahun sak durunge. Masio biyen durung ono covid, tapi perkembangane yo ora koyok saiki. Perkembangan iku maeng yo sing garai alat transportasi wisata barang kudu maju. Akhire akeh transportasi wisata sing nyediakno tawaran paket wisata karo rego sing murah ambek fasilitas sing lumayan. Jareku transportasi wisata saiki ancene perkembangane melok'i perkembangan jaman, soale fasilitasi bener-bener lengkap timbang biyen, saiki kabeh transportasi wes duweni sing jenenge AC, kursi lipat, sampek TV barang wes ono. Mangkane wong-wong saiki podo seneng nag rekreasi rombongan numpak Transportasi wisata. Masio panggonane adoh sing penting transportasine enak mesti seneng.


Borobudur kui awale dudu dadi panggon wisata. Borobudur kui candi Budhas sing dienggo umat-umat Budha kanggo ibadah. Nanging, beberapa tahun kepungkur, Borobudur kui dadi panggon wong kanggo plesiran. Ora ono sing salah seko kui. Neng sisi liyo, pas panggon kui dadi daearah wisata, ekonomi wong-wong sekitar kono uga kebantu. Sing disayangke kui, akeh pengungjung candi Borobudur sing ora ngerti opo malah ora sadar yen Borobudur kui panggon ibadah. Koyo wong-wong kudu ngurmati gereja utowo wong-wong kudu duwe adab neng jero masjid, candi iki uga panggon ibadah sing awak dhewe kudu kurmati. Wis sak mesthine, awak dhewe saling mengormati panggon ibadah siji karo liyane.


LeBron Raymon James sr. saiki dadi salah siji pemain basket sing terkenal. Pemain basket sing duwe celukan "King James" iki ngewiwit karire dadi pemain basket ket dhewe ono neng SMA. Pas awal-awal karire kui, duwure sekitar 1.9 meter. Saiki pemain sing digedheke neng tim Cleveland Cavaliers iki duwur wis tekan 2.06 meter. Dheweke kui wong amerika-afrika sing duwe kulit ireng. Rambute saiki botok. Dheweke uga duwe brewok sing kandel bangian ngisor raine lan duwe kumis sing kandel nanging ora tekan gatuk karo brewok. Saiki dhewe dadi pemaine tim asal kota Los Angels, yaiku Los Angels Lakers. Neng tim sing nganggo kaos werno kuning kui dhewe nganggo nomor 6.


Onok sing nganggur terus bosen ambek kegiatan utowo hobi sing biasane dilakoni? Gawe sing muslim, iku tanda nek wayahe awakmu gawe ngaji. Opo maneh nek atimu wes mulai gundah terus rasane bingung kabeh, wes temenan awakmu kudu ngaji. Ngaji, opo maneh nek sampe arti nang Al-Qur’an e diwoco dan dimaknai, rasane ati iku isok dadi tenang. Mungkin gawe wong sing jarang ngelakoni, ketoke koyok khayal banget. Tapi gawe wong sing wes kulino dan wes rajin ngaji, onok kekuatan spiritual sing marai iku kabeh bener onone. Wong-wong sing wes rajin ngaji, mlayune pasti langsung moco Al-Qur’an nek wes gak tenang mergo masalah nang dunyo. Dadi gawe dulur-dulur muslimku, ayo mulai rajin ngaji rek.


Wedhang uwuh kuwi salah siji ombenan sing paling nyehatno lan duwe manfaat bisa nambah energi kanggo nyambut gawe. Manfaat iki ana amaraga akeh rempah-rempah sing ana ing wedang uwuh iki. Kajaba jenenge "uwuh" utawa "sampah", rasane enak lan nyegerake awak sing lagi pegel linu. Rempah-rempang sing digawe yaiku jahe, godhong salam, kencur, keningar utawa kayu manis, lan kayu secang. Ciri khas ombenan iki werna abang amarga ana campuran secang. Akeh pabrik wing wis bisa produksi wedang secang instan langsung seduh nganggo banyu panas. yen pengen legi, isa ditambah gula batu utawa gula aren. Amarga akeh kasiyate, ayo keluwargane padha dijak konsumsi ombenan sehat iki.


Dolan ning Jakarta kurang pas yen ora mampir ning lawson. Salah siji minimarket sing asale saka Jepang iki ora mung ngedol barang-barang kanggo sadina-dina. Nanging saiki wis akeh banget panganan cepat saji sing didol karo Lawson. Tuladhane kaya odeng, roti isi, sosis, nganti macem-macem sega sing bisa langsung dipanasi ning oven lan langsung dipangan. Lawson iki isih akeh ana ing Jakarta lan durung pati akeh ning kutha liyane. Menu sing paling akeh dituku yaiku odeng. Amarga odenge kerasa sedhep banget. Ora amis lan dodohne kerasa pol bumbune. Regane uga murah lan standart kanggo panganan sing bisa langsung dipangan kaya ngono.


Crita babagan kepiye asal-usule menungsa kuwi diciptakake dadi salah siji cerita sing akeh banget diceritakake kanggo ngewenehi penjelasan kepiye setan dibuwang saka swarga. Ning cerita kuwi, iblis dadi lakon utama sing nolak anane Nabi Adam amarga jare kekuatane geni luwih dhuwur tinimbang lemah. Amarga kuwi, iblis diarani sombong lan dibuwang saka swarga. Iblis akhire nggawe sumpah yen arep nggudo kabeh anak turunane Nabi Adam. Ana riwayat yen iblis iki salah siji penghuni swarga sing ahli ibadah lan paling manut, nanging amarga sombong, kamangka iblis iki dibuwang saka swarga. Babagan iki bisa dadi renungan yen takwa kuwi bisa ajur amarga ana kesombongan.


Wulan juli wingi ahmad ngerayakno riyoyo kurban. ahmad iso tuku wedhus digawe kurban di deleh ing masjid  cedek omah e. ahmad tuku wedhus nggawe duwit e dewe. ahmad nyelengi duwit sangune sing diwenehi karo ibune wektu sekolah. yen riyoyo kurban ahmad seneng delok beleh e sapi karo wedhus wedhus sing dilumpukno ono ing masjid. marine ndelok belehane sapi lan wedhus iku mau . daginge bakal dibagekno dadi sak deso. ahmad yen sore mesti ngewangi ibuk e masak daging sing oleh tekan masjid isuk mau. ibuk e ahmad biasane nggawe sate karo gule. nanging ahmad ora seneng gule dadine arek e mangan satene tok.


Cerita rakyat duwe nilai-nilai sing penting kanggo dadi cekelan awak dhewe urip. Nilai-nilai sing apik iki luwih apik yen dikenalke seko cilik. Awak dhewe iso ngenalke crito rakyat iki sebagai bahan moconan sak durunge anak turu. Timbangane anake dhewe dolanan gawai tekan keturon, luwih mending awak dhewe cerito cerito rakyat kui neng anak. Iki uga iso dadi proses supoyo ikatan wong tuwo karo anake luwih cerak meneh. Sing keloro, penulis cerito rakyat khususe kaggo anak kui kudu luwih akeh supoyo wong tuwo duwe luwh duwe akeh pilihan. Bukune uga kudu didesain seapik mungkin supoyo anak luwih tertarik moco utowo dimocoke cerito daerah kui.


Ning desaku, ana sing jenenge Mbah Supomo utawa Pomo. Mbah Pomo iki salah siji pemangku adat ning Desa Jambe iki. Mbah Pomo biyen dalang wayang kulit. Nanging barang wis sepuh lan ora kuat ndalang, Mbah Pomo luwih seneng ning omah, ternak pitik, uga melu ngarit ning sawah kanggo makani wedhus-wedhuse. Nanging yen ana acara adat kaya bersih desa, Mbah Pomo iki maju paling ngarep kanggo melu mutusake kapan kudu dilaksanakake bersih desa iki lan uga reramean liyane kaya slametan tandur. Kamangka kuwi, Mbah Pomo iki isih dihormati karo warga Desa Jambe. Mbah Pomo uga isih dadi jujugan bocah-bocah cilik yen arep sinau ndalang.


Salah siji alat olahraga sing paling pengen tak tuku taun ini yaiku barbel sing sak set lan duwe macem-macem bobote. Barbel iki uga dadi piranti sing gampang kanggo olahraga. Nanging manfaat barbel iki gedhe, yaiku mbentuk otot sing ana ning lengan. Aku pengen mbentuk lengenku amarga katon tambah lemu lan akeh lemak sing ana ning kono. Wis njajal diet nanging ya isih gagal. Kamangka aku ngandelake barbel kanggo latian olahraga ben bisa mbentuk lengen lan mbiyasakake angkat beban ben otot ana latiane. Aku milih barbel ning toko online lan mbelanjakake dhuwitku ning toko kuwi. Saiki aku duwe barbel sing bisa tak dadekake piranti olahraga ning kos utawa ning omah.


Salah siji investasi terbaikku iku nduwe filter banyu ombe alias water purifier. Alat iki nduwe fungsi gawe nyaring banyu teko sembarang kalir zat berbahaya koyok bakter, kotoran, ambek logam nganggo filter sing onok nang alat iku. Nek wes ngono, banyu iku mau isok luwe resik, gak onok wernone, gak onok mambune, dan isok diombe. Dadi banyu mentah teko kran iku isok dilebokno kono dan aman gawe diombe. Teko kono, aku iku dadi ngirit pengeluaran pol. Soale aku iku arek e seneng ngombe. Kadangan pengeluaranku iku entek nang banyu ombe tok. Semenjak nganggo filter banyu ombe, pengeluaran gawe banyu ombe iku isok tak alokasikno gawe keperluan liyane, dadi isok luwe hemat sisan. Bener-bener bermanfaat pol alat sing siji iki.


Asline munggah bes iku yo ono carane ben ora tibo. Nah nag jareke kabeh kondektur utowo kernet bis uku yo kudu nyudohno kabeh wong sing ate numpak maeng ben slamet. Tapi buktine ora kabeh kernet gelem nyudohno wong sing ate numpak bis maeng, akhire yo ono ae wong sing tibo pas numpak bis. Masio wes diulangi barang yo isek ono ae wong sing tibo pas numpak bis maeng. Akhire yo gelem gak gelek kernete maeng ora ngulangi tapi tambah nulungi penggaweane. Yo asline apik ae se numpak bis, soale saiki bis yo wes apik-apik ora koyok bisen sing egrek-egrek ora karoan sing marakno wong sing numpak mutah-mutah ora karoan mergane ambune ora enake pol.


Rembugan bab kagiyatan kang bisa katindakake ing wektu longgar kuwi yen dipantha-pantha mbok menawa bisa akeh banget. Kagiyatan workout mbok menawa biasa dadi alternatif. Menawa delok trend nalika covid-19, pranyata akeh kang migunakake wektu karantina kanggo workout. Jumbuh karo panaliten kang katindakake dening Michael Yassa ahli syaraf saka University of California, panjenengane mratelakake bilih mlaku, yoga, utawa taichi kanthi wektu 10 menit wae jebulane bisa ngundhakake ingatan ing sajroning otak. Mupangat workout saliyane kuwi ing antarane: gawe ayeming otak, njaga sarasing jantung, njaga bobot awak, nyepetake regenerasi balung, njaga sarasing paru-paru, saha bisa gawe ati tansah krasa bungah. Ngerti mupangat kang akeh iki, mula ayo padha wiwit workout!


Sopo ae iku isok dadi karyawan kantoran, bah lanang bah wedok, utowo bah enom bah tuwek. Salah sijine iku ibu-ibu sing wes berumah tangga. Biasane mergo keterbatasan ekonomi, ibu-ibu iki sek rela kerjo nang Kantor demi ngestabilno kondisi ekonomine. Bahkan mereka kudu rela ninggalno anak nang omah gawe kerjo. Gawe awakmu ibu-ibu, nek semisal kantormu iku nawarno kerjo hybrid, mending awakmu langsung terimo tawaran iku. Kerjo hybrid iki dadi kerjane iku pirang dino nang Kantor dan pirang dino nang omah. Istilahe ngono, engkok awakmu isok nduwe wektu luwe akeh gawe bareng-bareng ambek anakmu, dadi anakmu gak bakal ngeroso kesepian nemen. Selain iku, awakmu isok sisan mbecikno keadaan omah ben gak berantakan nemen mergo mbok tinggal kerjo nang Kantor soale awakmu nduwe wektu nang omah.


Jaman saiki, wong-wong iku lagi seneng banget dolanan billiard. Bahkan saiki iku akeh banget panggon gawe nyangkruk utowo ngopi sing onok billiard e. Awak dewe nek ndelok kadang bingung, opo asike dolen billiard kan ya, wong mek nyodok bal ngono tok. Dadakno mbasio dolene ngono tok, billiard iku bermanfaat banget gawe ningkatno konsentrasi sing marakno awak dewe isok luwe fokus. Soale kan pas dolen billiard iku, wong bakal fokus nentukno sudut karo posisi sing pas ben isok ngelebokno bal iku kabeh nang lubang e kabeh. Dadi gawe awakmu sing sek ngeremehno billiard, cobaen disik lah. Wong manfaate apik, opo salahe gawe nyoba kan ya.


Salah siji kebiyasaan nyepi sing kudu dadi teladan yaiku anane pecalang utawa keamanan adat sing ngamanake desa-desa ning Bali wayah nyepi. Salah siji desa sing duwe tradisi iki yaiku Desa Adat Tuban, Badung, Bali. Ana sawijining penduduk muslim, asmane Pak Toyib. Pak Toyib iki generasi pertama pecalang muslim sing ana ning kampung kuwi. Toleransi sing dhuwur marai Pak Toyib gelem jaga wayah Nyepi. Pak Toyib wis dadi pecalang 20 taun lan mesti ngelakoni jaga wayah Nyepi. Desa Adat Tuban iki mayoritas penduduke non-Hindu. Nanging ya amarga lingkungan kudu dijaga, pemuka adat ning kono setuju yen Pecalang iki ora mung saka agama Hindu ben ada keserasian. Toleransi sing kuat iki uga bisa marai kampung adem ayem.


Kegiatan sing bisa ditindakake nalika preian iku akeh banget. Nanging yen bisa golek kegiatan iku sing ana manfaate supaya bisa duweni ilmu anyar nalika ngisi preian iki. Salah siji kegiatan sing bisa dilakoni pas preian yaiku melu kelas online. Miturut website coursera, ana pirang-piranh atus kelas online sing ditawarna kanggo sapa wae sing pengin sinau babagan ilmu anyar lan wektune bebas. Kelas online iku ana sing mbayar lan ana sing gratis. Kanggo ngisi wektu longgar nalika preian bisa jupuk kelas online iki bareng-bareng karo kanca supaya padha semangat. Ayo padha golek kegiatan sing bermanfaat nalika preian supaya tansah duweni ilmu anyar!.


Salah siji hal sing dadi penting kanggo diduweni wong sing usaha kui visi. Yen pengusaha kui ora duwe bayangan arep digowe neng endi usahane kui, dheweke bakal angel ngedalanke usahane kui. Visi kui penting supoyo bisnisi ngerti akhire kui bakal koyo piye. Yen wis ngerti tujuan akhire, awak dhewe sebagai pengusaha dadi iso gawe rencana-rencana janka pendeke. Recana sing cilik koyo ngono kui penting supoyo gawe awak dhewe koyo visine dhewe. Nanging awak dhewe uga iling yen rencana janka pendek kui kudu disesuaike karo visine lan ora entuk berlawanan. Rong rencana kui kudune saling mengisi. Makane kui penting kanggo awak dhewe duwe visi yen gawe usaha.


Ning jaman saiki, TV kuwi sing paling penting dudu informasi sing diwenehake. Nanging rating sing dihasilake saka acara TV. Akeh sinetron lan drama sing sajane ora layak tayang uga marai akeh perdebatan sing bisa ngerusak mental. Sak liyane kuwi, uga akeh TV sing nyiarke berita sing ora aktual lan penonton ora oleh informasi sing cepet. Mestine acara TV sing sehat kuwi informasi, hiburan lan rating uga kudu seimbang. Wong sing kerja ning TV mesti kebayar senenge yen bisa ngasilake acara sing berkualitas lan bisa narik penonton. Kamangka, saiki para kantor TV kudu pinter milih pegawe sing kreatif lan bisa ngewenehi kemajuan marah siaran ning Indonesia ben ora mung sinetron sing ditayangke.


Wingi bocah-bocah podo ngomongno enggon sing jenenge cemoro sewu. Cemaro sewu iku nag daerah magetan sing parek karo gunung lawu. Panggonane iku nag deso ngancar, kecamatan plaosan, kabupaten magetan. Panggonane enake pol digawe dolan ambek cangkrukan karo delok pemandangan alam. Kerungu iku maeng aku terus aku pengen weru iku panggonan opo. Mari ngunu aku golek-golek info masalah panggonan iku. Tibak'e panggonan iku gelek tak lewati pas aku dolan nang magetan. Cemoro sewe iku asline lawange utowo gapuro sing digawe mlebu wong sing ate munggo gunung. Ancene nag kono panggonane uapike pol. Terus nag bengi to wes lumayan apik. Akeh warung, ambek penginapan sing buka nag daerha kono.


Nag situs panganan sehat gelek jelasno nag seafood duweni kandungan gizi sing ora diduweni sak liyane seafood. Koyok contone situse halodoc sing jelasno nag panganan seafood iku duwe kandungan lemak omega-3. Knadungan iki sing biasane iso bantu nyehatno jantung, termasuk ngurangi resikone penyakit kardiovaskuler contone koyok stroke, serangan jantung sampek aritmia. Sak liyane iku, asam lemak omega-3 yo apik gawe njogo kesehatane balung ambek sendi. terus yo iso gampangno obahe sendi ambek ngurangi kakune sendi polahe radang kronis nag sendi. Masio manfaate akeh tapi ora kabeh uwong seneng iwak laut karo macem-macem alasan. Ono sing polahe alerge, ono sing alasan ambune amis mbek liyan-liyane.


Alesan paling umum sing tau tak rungokno pas aku takon opo’o awakmu isok gak seneng ambek salah siji jenis ombean, yaiku mergo rasane. Onok sing mergo kelegen lah, aneh, lah, ga cocok lah, dan sek akeh maneh alesan liyane. Tapi onok rahasiane cek awakmu tetep isok nikmati ombean sing gak mbok senengi, yaiku ojok diambu. Soale terkadang ambu teko ombean iku isok ngaruh nang indra pencecap pisan. Cara iki isok mbok lakoni pas bener-bener lagi kepepet soale rodo ruwet. Pertama, penceten irungmu nganggo rong jarimu sampe awakmu gak isok ngambu opo-opo. Terus langsung ngombe ombean iku mau sing cepet. Nek wes mari ngombe, baru lepasno jarimu teko irungmu.


Kematian kui ora iso dihindari. Kanggo wong sing isih urip, kematian kui dadi penginget yen awak dhewe sesok uga bakal koyo jenezah sing neng ngarape awak dhewe. Kanggo ngewehi penghormatan terakhir sadurunge jenazah kui, awak dhewe iso ngelakoke salat jenazah. Salat jenazah kui rukune salat biasane. Salat iki mung terdiri seko 4 takbir lan dipungkasi nganggo salan. Sadurune salat, awak dhewe niat disik. Bar takbir peratma, awak dhewe moco surah Al-Fatihah. Sak wise moco surat kui, awak dhewe ora rukuk, nanging takbir meneh.Takbir keloro, awak dhewe moco salawar. Takbir ketelu lan kepapat kui, moco dongo kanggo almarhum utowo almarhumah. Bar kui dipungkasi kanggo salam.


Aku nag pas budal nang Jogja mesti pengen lewat Mediun. Soale nang kono ono pecel legenda sing jenenge pecel mediun. Yo kadang pecel iku diarane pecel pincuk madiun barang karek wonge sing dodol. Lah sing garai pecel iki enak yoiku teko sambel kacange, kulup-kulupan sing digawe ngelengkapi pecele, ambek macem-macem lawo sing disuguhno.Terus pecel madiun iku koyok opo se? Nah pecel madiun iku bahane yo teko kacang goreng, bawang putih, lombok abang, lombok rawit, godong jeruk, gula abang, asem jowo, ambek kencur. Lah bahan-bahan iku maeng digiling lembut. Nah, nag wes dadi karek dike'i banyu sak cukupe sampek dadi koyok sambel. Tapi sakdurunge ngecurno sambel pecel nang sego'e, ojo lali kulup-kulupane disek digeleh nag duwure sego nek kenek sambel pecele.


Mlinjo iki bisa diarani tanduran sing manfaate segudang. Mulai saka buah, kulit buah, wiji, lan godhonge sing bisa dadi tambahan vitamin. Mlinjo iki bisa ngatasi macem-macem penyakit kaya anemia, hipertensi, pencernaan sing ora lancar, lan liyan-liyane. Buahe bisa diolah dadi emping lan rasane enak. Sing luwih enak maneh ya kulite sing bisa dioseng-oseng nganggo bumbu pedes legi lan godhonge bisa digawe jangan asem, lalapan, lan masakan liyane. Ana apoteker obat tradisional uga nggawe sari melinjo kanggo obat, nanging regane larang. Kamangka kuwi, saiki ayo golek manfaat saka tandurane langsung, salah sijine konsumsi mlinjo lan bagiane sing bisa dipangan ben luwih murah lan  alami.


Salat duha kui salat sunah sing apik. Jarene wong-wong kui, yen arep dibukake pintu rejekeni awak dhewe kudu kerep-kerep salat duha. Wektu pelaksanaane kui sing paling apik ku jam 7 tekan jam 9 WIB. Tata carane kui podo koyo salat wajib liyane. Salat duha kui ono dua rakaat lan awak dhewe iso ngelakoe salat kui tekan 6 kali utowo dadi 12 rakaat. Bedane, neng rakaat pertama dianjur ke moco surat Ad-Duha lan neng rakaat keloro moco surat As-Syams. Sak liyane, ngelancarke rejeki, salat wiwitan awan iki duwe keutamen liyane, koyo pengganti sedekah. Salat duha uga dadi bukti yen awak dhewe ora lalai utowo lali yen awak dhewe neng donyo iki mung dadi hamba Allah.


Liburan semester iki, aku ambek keluargaku preian nang Gunung Bromo, salah siji gunung aktif sing lokasine nang Probolinggo, Jawa Timur. Awak dewe berangkat rodo awan soale bakal mlaku-mlaku pas sesoke. Tutuk penginapane wes rodo sore. Karena pegel, dadi kene kabeh mutusno gawe istirahat soale sesok kudu tangi sak durunge shubuh. Sesoke, kene kabeh langsung berangkat nang Penanjakan, yaiku spot ndek Bromo sing biasa digawe nontok sunrise. Ngenteni rodok suwe, tapi akhire keturutan sisan isok ndelok sunrise sing uapik pol iku. Marine iku, bapakku nyewo mobil jip terus mlaku-mlaku nang padang pasire. Sakjane kate mlaku munggah nang puncak Bromo ne, cuma adikku wes rewel njaluk balik penginapan. Dadi nang kono awak dewe mek komanan ndelok sunrise, gak sempet nikmati sing liyane. Tapi aku tetep seneng kok.


Lumpia dados oleh oleh ingkang paling asring dipunpadosi saking kutha Semarang. Nyamikan ingkang asalipun saking Cina menika wonten kalih macem, inggih punika lumpia kering lan lumpia basah. Lumpia kering utawi lumpia goreng luwih awet menawi dibeta kangge oleh oleh. Wonten Semarang, reginipun lumpia lumayan awis. Nanging, regi awis menika sebanding kaliyan raosipun ingkang eca. Isinipun lumpia wonten tigan godhog, rebung, lan suwiran daging ayam utawi urang. Pelopor ingkang damel nyamikan menika inggih punika tiyang saking Cina ingkang asmanipun Tjoa Thay Joe. Semahipun Joe menika tiyang Semarang. Mila, piyambakipun nyobi damel nyamikan ingkang nggabungaken budaya Cina kaliyan Indonesia, inggih menika lumpia ingkang diremeni ngantos sakmenika.


Rendang kui salah satu panganan khas Minang sing disenenge karo wong-wong Indonesia. Iki iso dibutike neng omah makan padang sing akeh sak Indonesia lan menu rendange sing kerep entek. Saking enake, olahan daging sing dimasak suwe tekan ireng iki tau dinobatke dadi panganan paling enak sak donyo. Nanging, ora wong Indonesia to sing seneng, wong Malaysia uga seneng panganan kui. Awak dhewe lan tonggone dhewe kui rebutan sopo sing sebenere duwe masakan kui. Padu koyo ngono kui sebenere ora perlu, mergo rendang kui duwe ke loro negoro kui. Luwih tepate, angel kanggo nelusuri sopo sing pertama nyiptake rendang. Ono sejarah sing jlimet sing ono hubungane karo loro negoro kui.


Pilates kuwi olahraga sing ngandelake kelenturan awak nanging konsepe luwih modern saka yoga. PIlates iki dadi olahraga sing digandrungi ning Korea Selatan, utamane para artis amarga bisa njaga bentuk awak kanthi apik uga bisa ngelatih konsentrasi. Gerakan pilates iki meh padha kaya yoga, nanging ana kombinasine kaya nganggo alat sing canggih uga variasi gerakan sing luwih angel. Pilates iki fungsine yaiku uga bisa ngoreksi bentuke awak, utamane sing bungkuk lan pundak sing ora imbang. Pilates iki bisa ngelancarake peredaran getih saka jantung amarga gerakane bisa ngetutake bentuk pembuluh darah sing ana ning awak. Pilates iki uga bisa kanggo ningkatake kualitas seks kanggo pasangan.


Dana darurat ning jaman saiki kuwi dadi kepentingan wajib sing kudune kabeh wong paham fungsine lan uga ngerti kepiye pembagiane. Dana darurat iki bisa kanggo ngganteni asuransi yen kabeh kebutuhan kuwi ora bisa terpenuhi. Kadhang dana darurat iki disimpen ning salah siji rekening dhewe. Dana darurat iki uga kudune disimpen ning panggonan sing gampang diakses amarga pas wayah darurat uga kudu bisa dijupuk. Kadhang, dana darurat iki kudu rahasia ben ora gampang dijupuk lan uga kudu bisa diwarisake. Wong bisa nyiyapake dana darurat, nanging kadhang sing angel yaiku piye carane ben teratur lan uga ora medhit marang dana darurat iki.


Sebagai wong sing cilikan neng luar Jogja, aku ngeroso ora cocok karo bakso sing ono neng kene. Bakso neng Jogja iki duduhe butek dadi neng tenggorokan kerosone kurang seger. Tekstur baksone yo kurang pas. Lan ono bakso kering sing ora biasa ono neng bakso-bakso liyane. Sing kepingin mangan bakso sing gayane koyo bakso cino. Aku ono warung rekomendasi. Jenenge Bakso Kepala Sapi. Bakso neng kono duduhe bening nanging roso tetep gurih. Tekstur baksone kenyel nanging roso danginge keroso banget. Sak porsine isine werno-werno, pilihane ono bakso biasa, bakso urat, tahu bakso, pangsit goreng, lan pangsit rebus. Pokokmen bakso iki cocoklah kanggo mahasiswa luar Jogja sing kangen bakso gaya cino koyo neng omahe.


Ono wong sing takon yen Alquran kui ora entuk digowo neng kamar mburi, piye ukume gawe HP sing wis dipasang aplikasi Alquran neng neng jerone. Alquran kui kitab suci agama Islam sing umate kudu dikurmati. Wis sak yogyane, kitab kui ora digowo neng panggon-panggon sing reged, koyo kamar mburi. Nanging sing dilarang kui, gowo musaf utowo bentuk fisik seko Alquran utowo bukune. Yen aplikasi sing ono neng HP kui dianggep koyo pikiran utowo ingetan. Wong sing apal Alquran 30 juz kui ora dilarang mlebu kamar mburi. Podo koyo aplikasi neng HP, kui koyo memori sing disimpen neng perangkat gawaine awak dhewe.


Pas aku budal nang Jogja, tiba'e aku nemokno panggonan sing ramene pol karo wong mangan. Lah, aku terus pengen ngerti iku ono opo nang kunu. Terus aku marek melok delok, tiba'e iku wong dodol sego pecel. Nag njero pikiranku, " ngunu ae ramene pol, paling yo pecel biasa." Terus aku melok nyobak menisan pengen ngerasakno pecele. Sak marine antri 10 menit, aku diteri pecele sing dikerubungi uwong akeh maeng. Mari ngunu, aku jajal disek sak sendok, heeemmmm... tiba'e rasane bedoe pol karo pecel-pecel liyane. Terus sing garai tambah enak maneh yaiku bumbune ono uletan kembang turi karo camba sing garai krenyes-krenyes. Nah, sing terakhir, ono maneh sing garai tambah enak maneh yaiku regane sing murahe pol 6 ewu wes oleh pecele, nag nambah gorengan ambek liyane takokno dewe nang bakule.